Britanska klinička ispitivanja vakcine protiv koronavirusa koju razvija farmaceutska kompanija "Astra Zeneka" u saradnji sa istraživačima sa Univerzitet Oksford nastavljena su nakon potvrde regulatornih tela da je to bezbedno uraditi, saopštila je u subotu "Astra Zeneka".\nKasna faza ispitivanja eksperimentalne vakcine obustavljena je nakon što se razboleo jedan od učesnika kliničkih testova u Britaniji.\n"Standarni proces ispitivanja doveo je do dobrovoljne pauze u vakcinaciji tokom kliničkih testova širom sveta da bi se nezavisnim komisijama i međunarodnim regulatorima omogućilo da razmotre bezbednosne podatke. Komisija u Britaniji je završila istragu i preporučila regulatornom telu da je bezbedno nastaviti kliničke testove u Velikoj Britaniji", navodi se u saopštenju "Astra Zeneke", čije je sedište u Kembridžu.\nKompanija je navela da ne može da objavi dodatne zdravstvene podatke i da će svi koji učestvuju u kliničkim ispitivanjima vakcine biti upoznati sa relevantnim informacijama.\nUčesnik ispitivanja navodno je imao je neurološke simptome povezane sa retkom upalom kičmene moždane poznatom pod nazivom transferzalni mijelitis.\nAstra Zeneka je među devet vodećih američkih i evropskih farmaceutskih kompanija koje su se obavezale da će poštovati sve naučne standarde tokom eksperimentalnih imunizacija - nauštrb žurbe, koju je nametnula globalna trka da se zauzda pandemija Kovida 19.


Đokić - Sa Kinezima nastavak saradnje u energetskim projektima | Trebinje Live\nĐokić - Sa Kinezima nastavak saradnje u energetskim projektima\nMinistar industrije, energetike i rudarstva Republike Srpske Petar Đokić upoznao je danas predstavnike kineske kompanije "Harbin elektrik internešnel kompani" /Harbin Electric International/ sa aktuelnim projektima u Srpskoj koji su u fazi realizacije, te predstavio nove projekte u kojima je moguće ostvariti saradnju.\n"Republika Srpska sa kineskim kompanijama već ima razvijenu saradnju u oblasti energetike, a jedan od primjera uspješne saradnje je i izgradnja Termoelektrane Stanari", rekao je Đokić, koji je sa predstavnicima kineske kompanije u Banjaluci razgovarao o mogućnosti saradnje na realizaciji energetskih projekata u Srpskoj.\nOn je dodao i dodao da će Ministarstvo kompaniji "Harbin elektrik internešnel kompani" obezbijediti svu potrebnu dokumentaciju, kako bi mogli odabrati projekte za koje su zainteresovani i dostaviti ponudu.\nPredstavnici kineske kompanije su istakli da ova kompanija u različitim dijelovima svijeta ima ugovore za izgradnju elektrana velikih razmjera, na projektima koji se realizuju po principu "ključ u ruke", kao i da isporučuje kompletnu opremu za elektrane u proteklih trideset godina, saopšteno je iz Ministarstva industrije, energetike i rudarstva Srpske.\n"Veoma smo zainteresovani da ulažemo u termo, hidro i druge oblike električne energije u Republici Srpskoj o čemu smo razgovarali i sa direktorom `Elekroprivrede Republike Srpske` Željkom Kovačevićem. Smatramo da će ulaganja u energetski sektor doprinijeti stabilnom trendu rasta i razvoja ekonomije vaše zemlje", rekao je potpredsjednik kineske kompanije Vang Šimin /Wang Shimin/.\nNa sastanku je zaključeno da Republika Srpska i Kina imaju tradicionalno dobre i prijateljske odnose, te su izražena očekivanja da će kineska kompanija "Harbin elektrik internešnel kompani" u narednom periodu ostvariti uspješnu saradnju sa Srpskom.


MAKEDONIJA NE MOŽE PROĆI BEZ GRAĐANSKOG RATA: Zaev hoće da formira vladu sa Albancima i protiv volje predsednika države | WebTribune\nHome IZBOR MAKEDONIJA NE MOŽE PROĆI BEZ GRAĐANSKOG RATA: Zaev hoće da formira vladu sa Albancima i protiv volje predsednika države\nPosted date: март 05, 2017 In: IZBOR, U FOKUSU\nBivši predsednički kandidat opozicione makedonske SDSM Zorana Zaeva poručuje da ta stranka može da formira vladu i mimo predsednika Ðorđa Ivanova.\nOn odbija da Zaevu poveri mandat za sastav vlade.\nIvanov nije ključni faktor u formiranju vlasti, tvrdi Frčkovski za Tanjug i ističe da parlament može da konstituiše većinu i formira vladu, ali je pre toga neophodno izabrati predsednika Sobranja.\nFrčkovski kaže da je naophodno poštovati Ustav, te da je u skladu sa najvišim državnim aktom nemoguće ignorisati većinu biračkog tela od 620.000 glasača i 67 mandata, koliko je Zaev obezbedio u skupštini na poslednjim parlamentarnim izborima.\n“Svidelo se to nekome ili ne, demokratski uzusi se ne mogu preskočiti, a ti glasovi se ne mogu dezavuisati”, rekao je Frčkoski.\nOn smatra da je Ivanov odbijanjem da mandat za formiranje nove vlade dodeli Zaevu praktično izvršio politički “suicid” i da mu ponestaje manevarskog prostora.\nIvanov je neposredno nakon decembarskih izbora mandate za sastav nove vlade dodelio bivšem premijeru lideru VMRO-DPMNE Nikoli Gruevski, ali su njegovi pokušaji da napravi koaliciju sa najuticajnijom albanskom partijom DUI propali\nInače, VMRO-DPMNE je na vanrednim parlamentarnim izborima u decembru osvojila 51 mandata, dok SDSM ima 49.\nSDSM je u međuvremenu uspela da ispregovara koaliciju sa dve albanske partije, DUI I pokretom BESA, a deo dogovora je takozvana Tiranska deklaracija, kojom se Albancima u Makedoniji značajno povećavaju prava.\n“Albanci nisu faktor ove priče”, tvrdi Frčkoski i kaže da je i VMRO-DPMNE Gruevskog u prethodnim pregovorima sa DUI prihvatila “albansku platformu”, čak, kako tvrdi, I više nego Zaev.\nTrenutno, tvrdi, nema govora o promeni himne i o ustavnom pitanju albanskog jezika.\nKao problem ističe to što se, kako navodi, “upalila ideološka sijalica”, kada je u celu priču umešana Tirana.\nTvrdi, međutim, da je to propaganda i interes ljudi iz VMRO-DPMNE, koji znaju da će morati da odgovaraju nakon dolaska nove vlasti.\nOn dodaje da SDSM neće odustati, uprkos protestima građana.\nOvo je, kaže Frčkoski, nešto kao bolest koja mora da se preleži, a čitava siguacija ga, napominje, podseća na onu iz 1990, 1991, 1992, nakon raspada bivše Jugoslavije.\nIvanka Tramp pohvalila oca zbog bombardovanja Sirije, a onda je zanemela zbog pitanja jednog novinara\nErdogan od međunarodne izolacije beži preko Rusije, ponovo kod Putina


Hit u svetu: indijska dijeta - Neverovatna Indija\nNaslovna Ishrana Hit u svetu: indijska dijeta\nHit u svetu: indijska dijeta\nJela od pirinča sa karijem i cimetom sprečavaju rast masnih tkiva i smanjuju apetit, pa zato brzo i efikasno pomažu pri mršavljenju.\nU zapadnim zemljama sve više postaje popularan indijski način ishrane, koji je zasnovan na jelima od pirinča. Ova dijeta se zasniva na tradicionalnoj indijskoj kuhinji, gde dominiraju jela bogata ugljenim hidratima.\nNa vrhu dijetalnog jelovnika nalazi se pirinač sa karijem i cimetom. Kari je vrlo popularan začin u Indiji, koji ubrzava metabolizam više od bilo koje druge namirnice. Iako se konzumira u malim količinama, kari ima mogućnost da sprečava rast masnih tkiva.\nNedavna istaživanja u Holandiji su pokazala da uvođenjem karija u svakodnevnu ishranu možete izgubiti od 2 do 4 kilograma za dve nedelje, bez posebnih izmena u režimu ishrane.\nSa druge strane, aroma i sladak ukus cimeta smanjuju apetit. Cimet nežno obavija zidove želuca, stvarajući osećaj sitosti.\nO pirinču kao dijetalnoj ishrani dovoljno je spomenuti da kašu od pirinča lekari preporučuju kod svih gastroloških problema.\nKuvani pirinač u kombinaciji sa mlekom je izvrstan dijetetski proizvod, a jedna od najbitnijih funkcija je da čisti organizam od toksina. To je razlog zbog kojeg Indija ima nisku stopu ljudi obolelih od raka i drugih bolesti povezanih sa viškom holesterola.\nPirinač snabdeva telo svim bitnim elementima, donoseći u svom sastavu puno vitamina i minerala, pri čemu posebno treba spomenuti vitamine B grupe i karoten. Pirinač još sadrži vitamin E, kalijum, fosfor, cink, gvožđe, kalcijum i jod.\nOno što je još jedno lekovito svojstvo pirinča su 8 esencijalnih aminokiselina, koje daju energiju, sprečavaju zamor mišića i povećavaju aktivnost celog organizma. Sledeći bitan sastojak Indijske dijete je crni čaj, koji smanjuje apetit, poboljšava varenje, eliminiše teške soli, metale, višak tečnosti iz organizma, a značajno umanjuje i telesne masnoće.\nPrethodni tekstIndijska kompanija najavljuje vakcinu protiv korone\nSledeći tekstIndija: redovi na aerodromima nakon obnavljanja domaćih letova\nAjurveda i mršavljenje: 5 saveta uz koje se kilogrami tope\nSavršena indijska dijeta: topi salo i čisti telo od toksina


Davenport: Ove godine bi Srbija mogla da pripremi 13 poglavlja u pregovorima sa EU\nVi ste ovde:Početna»Vesti»Davenport: Ove godine bi Srbija mogla da pripremi 13 poglavlja u pregovorima sa EU\nBy Antonela objavljeno\t 05/01/2017 Vesti\n“Srbija bi ove godine mogla da predstavi pregovaračke pozicije za 13 novih poglavlja u pregovorima sa Evropskom unijom”, izjavio je danas šef Delegacije EU u Srbiji Majkl Davenport u interjuu za dnevni list Blic.\nPoglavlja se, kako je rekao, odnose na ekonomiju, finansije, kompanijsko pravo, carinsku uniju…\n“Srbija je opredelila svoj put, a glavni prioritet Vlade je EU. Pristupanje Uniji je zapravo jako moćan alat za ekonomkske i političke reforme, transformaciju i modernizaciju društva”, naveo je ambasador Davenport i podsetio da je Srbija je otvorila šest poglavlja, a jedno već i zatvorila.\n“To je uspeh i dostignuće srpskih vlasti, parlamenta i civilnog društva. Dosta je obaveza i na strani EU gde postoji velika podrška Srbiji i to ne samo kroz otvaranje poglavlja već i kroz programe i projekte u raznim oblastima”, rekao je Davenport.\nUpitan da li su Briselski dogovor i njegovo sprovođenje glavno merilo za otvaranje poglavlja, on je istakao da je dijalog između Beograda i Prištine jako važan i da je u njemu bilo napretka.\n“Postoji podsticaj da se on nastavi, i to je jedan od faktora koje će zemlje članice sasvim sigurno razmatrati”, ocenio je Davenport.\nOn je, govoreći o poglavlju 23, istakao da je vladavina prava prioritet.\n“Evropska komisija ukazuje na probleme poput odugovlačenja sudskih postupaka, jer ako toga ima onda se radi o poricanju pravde. Takođe, moraju se dostići standardi kada je u pitanju nezavisnost sudova, sudija,tužailaca, sloboda izražavanja…”, naveo je šef Delegacije EU u Srbiji.\nOdgovarajući na pitanje zašto se “afera Savamala” nije našao u godišnjem izveštaju Evropske komisije Davenport je naveo da se izveštaj ne bavi pojedinačnim slučajevima ali da Delegacija prati sve što se dešavalo 24. Aprila 2016. i događaje koji su usledili.\n“Kada imate situaciju, gde god da se desi, da se objekti ruse mimo propisane i postojeće procedure, kada se građani osećaju ugroženo ili osećaju neku pretnju od vlasti ili osećaju da ih vlast nije zaštitila, to su razlozi za zabrinutost”, rekao je Davenport\nOn je naveo da još uvek nije dobio poziv da predstavi Izveštaj Evropske komisije o Srbiji za 2016, ali da će se, kao i uvek odazvati ako ga pozovu i ako budu postojali uslovi za diskusiju.\n“O izveštaju smo pričali sa predstavnicima Vlade, nevladinog sektora, privrede, ne samo u prestonici već i u Nišu i Novom Sadu. Uvek sam spreman da prihvatim poziv parlamenta i da pričamo o odnosima EU i Srbije!, kazao je ambasador EU.\nOn je naveo da sa premijerom ima stalne konsultacije i profesionalni odnos, kao i sa ministrima.\nOdgovarajući na pitanje da li će Srbija na kraju morati da se distancira od Rusije, Davenport je napomenuo sa sve zemlje kanidati moraju da usaglašavaju spoljnu i bezbednosnu politiku do trenutka kada postaju članice.\n“Jer, kada se priključe EU, one postaju sutvorci i sukreatori te politike. To je veoma važan deo pristupanja”, zaključio je Davenport u intervjuu za Blic.\nDelegacija EU nastaviće da podržava proces evropskih integracija Srbije\nŠef Delegacije EU razgovarao sa ambasadorima Brazila i Argentine


Prvi muški seks simbol – Rudolf Valentino - Tetka\nHome/Kafa sa tetkom/Prvi muški seks simbol – Rudolf Valentino\nSmrt Rurdolfa Valentina, junaka nemih filmova dvadesetih godina prošlog veka, izazvala je masovnu histeriju i izlazak preko 100.000 ljudi na ulice što se pretvorilo u nemire, dovela je do brojnih samoubistava što je i danas predmet socioloških proučavanja, zato s pravom nosi epitet prvog muškog seks simbola u istoriji.\nU vreme kada niko nije mogao da čuje njegov glas, milioni žena širom sveta su maštale da bar malo vremena provedu u njegovom zagrljaju. Od prvog kadra u kome se pojavio, Rudolf Valentino je postao miljenik žena i njihova fantazija, o čemu su javno govorile što je za to vreme bilo nezamislivo.\nRođen 1895. godine u Italiji, u veoma siromašnoj porodici, Rudolf se već 1915. godine obreo u Njujorku, u potrazi za srećom, novcem i udobnijim životom. Nakon što je izvesno vreme, ne poznajući ni jezik ni grad, bez ideje odakle da krene, proveo spavajući u Central parku, dobio je posao perača sudova u jednom noćnom klubu gde je najverovatnje i otkriven kao talenat jer je već u to vreme bio izvrstan plesač. Ali, Rudolf ne počinje da gradi svoju karijeru, već zbog plesa i izuzetnog držanja postaje meta imućnih starijih dama i počinje da radi kao njihov pratilac, danas bi ga bio glas da radi kao žigolo.\nNaravno, biti ljubavnik udatih žena ne može da prođe bez skandala, bio je umešan u razvod bogatog para, kasnije je govorio da se radilo samo o prijateljstvu i da je hteo da pomogne svojoj prijateljici, a čitava afera se završila tako što je žena tokom svađe oko starateljstva nad sinom ubila svog bivšeg supruga. Uplašen da će biti pozvan kao svedok, Valentino odlazi iz Njujorka i priključuje se jednoj plesnoj grupi.\nUbrzo počinje da radi kao statista u nemim filmovima, a 1921. godine Metro Goldvin Majer ga angažuje za ulogu u filmu „Četiri jahača apokalipse“ u kome je kako su onda govorili otplesao najsenzualniji tango na svetu. Iako je doprineo uspehu filma, studi ga je angaživao sao+mo kao sporednog glumca sa malim honorarom.Ubrzo ga preuzima Paramount studio i daje mu glavnu ulogu u filmu „Šeik“, avanturističkom filmu punom emocija u kome je razbio stereotipe o Arapima kao grubim ljudima, njegova slava počinje vrtoglavo da raste. Bio je sve ono što žene vole, lep, senzualan, tajnovit, strastan muškarac, ogromne seksualne privlačnosti.\nLjubavni život Rudolfa Valentina bio je vrlo buran, neprekidno u društvu starijih dama koje su ga finansijski pomagale, brzopleto se oženo ženom za koju je tek nakon ženidbe saznao da je lezbejka i odmah je napustio tako da zvanično brak nikada nije zaživeo. Ali, formalno je bio u braku što je dovelo do toga da bude uhapšen zbog bigamije kada se drugi put oženio. Lep, zgodan, prefinjenih manira i zanosnog tela grača, Rudolf je bio meta nagađanja da li je gej ili ne, što nikada nije zvanično potvrđeno a izjave muškaraca koji su tvrdili da su imali vezu sa njim su dokazane kao netačne.\nKada je umro, 1926. godine, u bolnici, nakon što je operisan sa dijagnozom čira na želudcu i upale slepog creva, jer njegov već oslabljen organizam nije mogao da se oporavi, Valentino je imao samo 31 godinu.\nKada se čulo da je umro, ulice Njujorka su bile zakrčene obožavaocima, žene su se onesvešćivale, a policija je pokušavala da spreči nerede koji su izbili. Desilo se ono što se ranije nikada nije desilo i što su tadašnji mediji nazvali društvenim fenomenom.\nZanimljivo je da je Rudolf Valentinu dva puta održan pomen, kao da je imao dve sahrane, jednom u Njujorku, a drugi put, nakon što je njegovo telo vozom obišlo celu zemlju, na Beverli Hilsu\nFilm “Šeikov sin”, poslednji koji je snimio, 1926. godine, nije uspeo da vidi.\nKada biste danas odledali neki film u kome je glumio, ostali biste zatečeni, to nimalo ne podseća na ono što doživljavamo kao film, ali u to vreme nije smetalo da Valentino, još za života postane mit, i do današnjih dana ostane prvi seks simbol u istoriji.\nSa njim je, kažu, u istoriju otišao i nemi film.\nSahrana Rudolfa Valentina, foto: http://allanellenberger.com\nPrevious Numerologija – upoznajte lične brojeve 1 i 2\nNext Numerologija – upoznajte lične brojeve 3 i 4


Srpska uputila dokument evropskim institucijama - mojKontakt portal - Radio Televizija Kontakt\nSrpska uputila dokument evropskim institucijama\nSrpska poštuje Dejtonski sporazum i pravnim procesom vraća nadležnosti koje su joj date Ustavom, navedeno je u dokumentu koji je iz Srpske upućen evropskim institucijama, a koji je u posjedu RTRS-a.\nO situaciji u BiH u Briselu će biti razgovarano 21. februara, s akcentom na vraćanje nadležnosti koje je Republika Srpska pokrenula.\n“Sve što Srpska radi je u skladu sa Dejtonskim sporazumom”, odgovor je koji je iz Srpske adresiran Evropskom parlamentu.\nSrpska djeluje poštujući teritorijalni integritet BiH, a proces vraćanja nadležnosti nije korak ka ocjepljenju, navodi RTRS i dodaje da je Ustavom BiH predviđeno da sva ovlašćenja koja nisu izričito propisana institucijama Bosne i Hercegovine, pripadaju entitetima. Sa izuzetkom – Ustavnim sudom BiH, pravosudna pitanja nisu pitanja institucija BiH. Međunarodna krizna grupa je priznala da je Dejton dodijelio pravosudna pitanja entitetima.\nU dokumentu upućenom Evropskom parlamentu izrečen je i stav Srpske da politička kriza u BiH treba da bude riješena unutrašnjim dijalogom.\nNapominju da Briselu nije mjesto među unutrašnjim pitanjima, jer Srpska i vraćanjem nadležnosti pokazuje da odbacuje strano uplitanje.\nU dokumentu upućenom Evropskom parlamentu naglašeno je da iskustvo pokazuje da političko Sarajevo blokira bilo kakvu promjenu u oblasti pravosuđa.\nSrpski član Predsjedništva, Milorad Dodik ocjenjuje da je stavljanje BiH na dnevni red sjednice u Briselu “sarajevski spin i pokušaj da se od EU iznude sankcije za Srpsku”.\n“A Evropska unija je čula poziv iz Sarajeva, pa najavljuje da će obustaviti finansijsku pomoć Republici Srpskoj”, kazao je Dodik i dodao da je “zahvalan za sve što smo dobili u podršci”.\n“Ali sve je to bilo politički uslovljeno, sve je bilo motivisano činjenicom da se razvlasti Republiku Srpsku, a ojača navodno neki centralni organ. Čitati to ‘ojačavanje centralnih organa’ to znači unitarna BiH za nas je znak jednakosti do islamske zemlje u kojoj bi muslimani bili većina a mi marginalna nacionalna manjina”, naveo je Dodik.\nDa strane međusobno ne žele da dođu do rješenja zbog toga što očekuju da će Zapad prije svega u BiH, Bošnjačkoj strani da napravi državu kakvu su oni zamislili, smatra Željko Budimir, profesor na Fakultetu političkih nauka u Banjaluci.\nZa beogradskog analitičara, Stevicu Deđanskog faktor nestabilnosti u BiH je lider SDA, Bakir Izetbegović.\nDa je njegova uloga u podrivanju Republike Srpske, u kooperaciji sa EU, značajna pokazuje, kaže činjenica da EU nikada nije problematizovala zahtjev Republike Srpske da se povuče nametnuti Inckov zakon. Ako nastavi da vrši pritisak na Srpsku, EU će priznati poraz u sprovođenju mira u BiH, prenosi RTRS.\n“Lopta je zaista u dvorištu EU. Da li žele da imaju BiH koja funkcioniše, priznavajući prava svih naroda ili ne žele to nego da imaju guberniju koju će voditi Bakir Izetbegović. To je njihova odluka”, istakao je Deđanski.\nRuskinja ima 22 djeteta, udata je za milijardera – žele još…


VUČIĆ ISPRED PALATE SRBIJA: Hvala Evropskoj uniji, jedna vakcina neće spasiti samo jedan već više života! | Novosti.rs\nPredsednik Vučić primetio je da nismo pogodili najlepši mogući dan za prezentaciju odličnih vozila, zbog ne tako lepog vremena.\n- Dobili smo od EU 20 odlično opremljenih ambulatnih vozila za 20 mesta u Srbiji, od Bujanovca, do Bora i Loznice, u vrednosti od 800.000 evra, najmodernije opremljenim - kaže i dodaje da je ovo veoma važna stvar u vreme pandemije, kada su aparati za kiseonik i više nego potrebni.\nOn je rekao i da su predstavnici zdravstvenih ustanova koje dobijaju ta vozila srećni, jer trenutno raspolažu vozilima starim 10-ak i čak 25 godina.\nVučić je poručio Fabriciju da je Srbija zahvalna njemu na ličnom angažovanju i podršci zemlji tokom pandemije, kao i svim ostalim zemljama čalnicama EU.\nOn je istakao da je zahvaljujući toj podršci u Srbiju stiglo 25 uređaja za ventilaciju i anesteziju, 50 uređaja za mehaničku ventilaciju, 50 monitora za intenzivnu negu, 100 stacionarnih koncentratora kiseonika, 300 termometara, 800.000 zaštitnih maski, dva laboratorijska PCR instrumenta, sa 25.000 testova...\n- Hvala što nam pomažete da zamolimo ljudi da se vakcinišu. Jedna vakcina neće spasiti samo jedan, već više života - kaže Vučić i ponovo apeluje na sve da prime cepivo.\nKazao je da je reč o novim, brzim i poptuno opremljenim ambulantnim vozilima koja će biti raspodeljana tamo gde je to najpotrebnije.\n- U novembru smo, zajedno sa ministrima Joksimović i Lončarem predali 12 ambulantnih vozila. Ovo je kontinirani znak podrške koju pružamo Srbiji - naglasio je Fabrici.\n- Zato smo zaposlili 200 lekara i sestara od jula prošle godine kako bi mogli da pomognu svojim kolegama - rekao je Fabrici.\nIstiče da je sada prioritet na vakcinaciji, koja se, ističe, u Srbiji odlično sprovodi.\n- Ova godina je godina borbe, godina koja treba da bude obeležena zajedničkom snagom i solidarnošću.\nAleksandar Vučić virus korona Sem Fabrici vakcinacija vakcina protiv korona virusa vakcina protiv virusa korona zdravstvo korona virus sanitetska vozila vakcinacija protiv virusa korona UNOPS Program donacije EU


Remek-dela otpakivanje mode\nSvake jeseni najspektakularniji društveni događaj u umetničkim i modnim krugovima Njujorka je svečano ovaranje najvažnije izložbe u sezoni 2016/17 u Institutu za kostim Metropoliten muzeja, koja će biti otvorena 18. novembra i trajaće do 5. februara.\nOve godine, izložba je nazvana „Remek dela-odpakivanje mode“, a biće prikazani najlepši ženski i nekoliko muških kostima sa asesoarima kojima je obogaćena stalna kolekcija Muzeja tokom protekle decenije.\nU salama Modnog centra Ana Vintur koje su u sastavu Instituta za kostim Metropoliten muzeja kustos Džesika Regan uz podršku Endrua Boltona prikazaće u kojoj meri se Institut držao svoje strategije sakupljanja eksponata koji poseduju najviše estetske kvalitete i vrhunsku izradu, uključujući dela dizajnera koji su svojim radovima unapredili modu dodajući joj umetničke kvalitete koji su inspirisali i ostale grane umetnosti.\n„Naš zadatak je bio da prikažemo modu kao živu umetnost koja je postala deo istorije određenog perioda“, izjavila je kustoskinja.\n„Tokom sedam decenija otkako je Institut za kostim postao deo Metropoliten muzeja naš koncept sakupljanja eksponata se pomakao od stvaranja kolekcije visoke mode zapadne kulture koja poseduje enciklopedijsku širinu do veoma selektivno odabranih primera remek dela umetnosti kostima“, obrazložio je koncept Instituta Bolton koji je jedan od vodećih kustosa.\nIzložba obuhvata oko 60 eksponata remek dela od ranog 18 veka do naših dana Glavna dvorana biće organizovana po hronološkom redu, a eskponati su izloženi u sanducima za slanje i na viljuškarima uz detaljna objašsnjenja kakvu su ulogu imali u formiranju stila jedng vremena. Tako je stvaren ambijent koji podseća na magacin u koji je upravo stihla nova pošiljka.\nNeke nove akvizicije biće izloženei sa primercima starih eksponata iz stalne kolekcije da bi se bolje istakla njihova estetska vrednost.\nUpravo kupljena toaleta Džona Galiana rađena za kolekciju Mezon Margiela iz 2015, A recently acquired John Galliano for Maison Margiela dreš from 2015 will be paired biće izložena uz haljinu Kristobala balensijage iz 1964. A Holstonova večenja haljina iz ranih osamdesetih godina 20 veka biće postavljena uz toalete kreatora Vionea iz tridesetih godina.\nU drugoj sali biće postavljeni modeli koje su poklonili kreatori u čast Harolda KOde glavnog kustota Instituta za kostim koji se penzionisao prošle godine.\n„Iako se moda često odbacuje kao trenutni hira jer veoma brzo reaguje na promene stila, ana je najbolji i najbrži pokazatelj novih trendova u shvatanju lepoga i duha vremena. Novi modeli se često inspiiršu nekim prošlim vrermenima,ali su tako vesto uklopljeni u aktuelna estetska kretanja da živo odražavaju forme, motive i teme vremena u kome su nastali“, primetila je Reganova.\nKreatori čiji će se modeli naći na izložbi su Azedine Ajala, Balensijaga, Džefri Bin, Vivijen Vestvud, Jodži Jamamoto…\nIzloža će biti predstavljena na muzejskom vebsajtu, Fejsbuku i Instagramu.


Odbojkaši Srbije bezbedni, uprkos terorističkom napadu u Teheranu - Sportskacentrala.com\nOdbojkaši Srbije bezbedni, uprkos terorističkom napadu u Teheranu07.06.2017 14:00hOdbojkaši Srbije se nalaze u Teheranu, gde se danas dogodio teroristički napad, u kojem prema prvim vestima ima 12 mrtvih.\nNaši odbojkaši su jutros doputovali u glavni grad Irana, bezbedni su i smešteni su u hotelu u okviru Sportskog kompleksa “Azadi”, koji je udaljen 24 kilometra od zgrade iranskog Parlamenta, gde se danas oko podneva po iranskom vremenu dogodio teroristički napad. Dolazak u hotel gde su smešteni odobjkaši Srbije najavili su i predstavnici ambasade Srbije u Iranu. Seniori Srbije će danas trenirati od 15.30 – 17.00 časova po našem vremenu.\nPrema rasporedu, seniori Srbije će prvi meč drugog vikenda Svetske lige u Teheranu odigrati u petak, 9. juna protiv Argentine od 15.30 časova po našem vremenu. U 2. kolu, u subotu, 10. juna, Srbija će igrati protiv Irana od 18.30 časova po našem vremenu, a u poslednjem, 3. kolu, u nedelju, 11. juna, protiv Belgije od 15.30 časova po našem vremenu.


autor: Slavko Ćuruvija Fondacija 03.05.2022 0\nProgram prakse biće realizovan u periodu od 1. jula do 31. avgusta 2022. godine. Praksa se odvija u redakcijama partnerskih medija. Partnerski mediji ostavljaju mogućnost da, ukoliko se eipidemiološki uslovi u vezi sa kovidom 19 pogoršaju, program rada prebace na online režim.\nZainteresovani studenti treba da pošalju motivaciono pismo i CV na adresu [email protected], najkasnije do 15. maja 2022. u 23.59. Prijave koje stignu nakon navedenog roka ili budu nepotpune, neće biti uzete u razmatranje.


Ministar Dačić učestvovao na ministarskom sastanku Saveta Evrope\nsreda, 18. maj 2016.\nGovor prvog potpredsednika Vlade Srbije i ministra spoljnih poslova Ivica Dačić na 126. ministarskom sastanku Saveta Evrope koji se održava u Sofiji:\n„Poštovani gospodine Predsedavajući,\nUvažene kolege ministri, ekselencije,\nVeliko mi je zadovoljstvo da učestvujem na Ministarskom sastanku Saveta Evrope i iskoristim ovu priliku da sa svojim kolegama ministrima i drugim šefovima delegacija razmenim mišljenja o aktuelnim otvorenim pitanjima sa kojima se Evropa suočava.\nNajpre, želim da zahvalim Bugarskoj na odličnoj organizaciji Sastanka, kao i da uputim čestitke zbog posvećenosti i načina na koji je u prethodnim periodu predsedavala Komitetom ministara.\nIstovremeno, želeo bih i da čestitam Estoniji i poželim joj uspešno predsedavanje Komitetom u narednom periodu, uz uveravanje da u obavljanju te važne funkcije može računati na podršku Republike Srbije.\nSa velikom pažnjom smo analizirali Treći izveštaj generalnog sekretara Saveta Evrope o stanju demokratije, ljudskih prava i vladavine prava o izazovima sa kojima je Evropa danas suočena. Delimo zajedničku zabrinutost u vezi sa problemima koji su prepoznati u ovom izveštaju. Terorizam, migrantska kriza, nestabilnost i sukobi u pojedinim delovima našeg kontinenta, kao i ekonomska kriza, predstavljaju svojevrsnu pretnju osnovnim vrednostima koje Savet Evrope nastoji da zaštiti. Po našem dubokom uverenju, jedini efikasan odgovor je u zajedničkom angažovanju svih članica.\nSmatramo da aktivnosti Saveta Evrope u suzbijanju terorizma, na dugoročnom planu, mogu biti uspešne, jer su fokusirane na korene i generatore ovog globalnog zla. Pravni okviri, obrazovanje, internet i druge važne oblasti, treba da budu sfere u kojima bi države članice trebalo odlučno da inkorporiraju i ojačaju standarde Saveta Evrope, a koje će još odlučnije primenjivati.\nAktuelna migrantska kriza predstavlja izazov bez presedana za Evropu i svojevrstan je test političke solidarnosti i očuvanja stabilnosti. Srbija je jedna od zemalja koja je bila i ostaje na udaru velikog talasa migranata. To predstavlja veliko opterećenje za našu zemlju, koja inače ima velika i bolna iskustva sa izbeglicama i interno raseljenim licima. Smatramo da migrantska kriza zahteva odlučan i pre svega jedinstven i koordinisan odgovor svih evropskih država.\nIstovremeno, u Srbiji ulažemo velike napore kako bismo ovaj problem rešavali na najhumaniji način, uz odgovarajući prihvat, privremeni smeštaj i pristup informacijama o proceduri azila. Posebnu pažnju posvećujemo ranjivim grupama, naročito deci, nastojeći da ih zaštitimo od zloupotrebe i potencijalnih opasnosti organizovanog kriminala, kao i pružajući im psiho-socijalnu podršku u saradnji sa UNICEF-om i Danskim savetom za izbeglice.\nSmatramo da Savet Evrope poseduje instrumente i kapacitete da, u skladu sa svojim mandatom, doprinese rešavanju problema u kriznim područjima, kroz angažovanje na planu očuvanja demokratije, zaštite ljudskih i manjinskih prava i vladavine prava, u domenu ustavnih i zakonodavnih reformi u pravosuđu, kao i u borbi protiv korupcije. Istovremeno, mišljenja smo da bi svako angažovanje Saveta Evrope u politički nestabilnim ili kriznim situacijama u osnovi trebalo da počiva na konsenzusu svih država članica.\nNesporno je da se Evropa nalazi na velikom ispitu tolerancije i solidarnosti na više polja, i da bez jednog i drugog teško može prevazići sve teškoće sa kojima se suočava. Iskustva na našem nacionalnom planu, kao i u regionu nam daju povoda da se pozovemo na principe konstruktivne saradnje i tolerancije radi postizanja viših ciljeva sa kojima bismo se svi složili.\nU tom duhu, podsećam vas na konstruktivnost koju je Srbija demonstrirala prihvativši interakciju Saveta Evrope sa privremenim institucijama samouprave na KiM u njihovom funkcionalnom kapacitetu. Viši cilj u ovom slučaju predstavlja naša uverenost da aktivnosti Saveta Evrope na KiM treba da budu nastavljene radi efikasne primene principa i standarda u domenu demokratije, zaštite ljudskih i manjinskih prava, vladavine prava i zaštite kulturnog nasleđa. Istovremeno, za nas je jedino prihvatljivo statusno neutralno angažovanje Saveta Evrope na KiM, uz poštovanje rez. 1244 SB UN i očekujemo da će Savet Evrope nastaviti da dosledno poštuje ovoj principijelni stav.\nKljučne reči: govori Bugarska Ivica Dačić Ministar spoljnih poslova Savet Evrope (SE)


Na 28 gradilišta u Užicu nastavljeni građevinski radovi | Energetski portal Srbije\nPosle oduluke Vlade i sastanaka na nivou grada doneta je odluka da se nastave radovi na 28 gradilišta, koliko ih je trenutno u Užicu, kako na otvorenom prostoru, tako i u pojedinim objektima. Sa izvođačima je dogovorena dinamika, ali i poštovanje svih neophodnih propisanih mera.\n„Nastavljeni su kompletni radovi u Ulici Ive Andrića na izgradnji kišne kanalizacije. Uporedo sa tim radovima, izvode se i radovi na izmeštanju azbestnih vodovodnih cevi koje finansira JKP „Vodovod“. Vrednosti dosadaših radova iznosila je 15,5 miliona dinara, 13 miliona dinara za kišnu kanalizaciju i 2,5 miliona dinara koštala je zamena azbestnih cevi. Nakon završetka svih tih radova očekujemo da u narednom periodu JKP „Niskogradnja“ odradi poslove asfaltiranja ulice u punom profilu. Do subote 25. aprila Ulica Ive Andrića će biti zatvorena za saobraćaj zbog asfaltiranja.“\nZavršetkom ovih radova rešiće se višegodišnji problem meštana Ulice Ive Andrića, ali i Ulice Dušana Popovića u kojoj se takođe odvijaju radovi.U naselju Turica uskoro počinju radovi na izgradnji feklanog kolektora, trenutno se vrši nabavka cevi, a radovi će početi u narednih desetak dana. Radi se intezivno i na ostalim započetim projektima, pri kraju su radovi na startapu i komandno-obrazovnom centru u Krčagovu, zatim i radovi na platou ispred Narodnog muzeja, kao i sportskim halama u Krčagovu i Sevojnu.\n„Očekujemo da će Karađorđeva ulica uskoro biti asfaltirana, izvršiće se asfaltiranje u dva sloja i uradiće se novi trotoari. U narednih meseca dana Užice će biti veliko gradilište, biće angažovani svi raspoloživi izvođači kako bi radovi bilo što pre završeni“, ističe Maksimović.


Pavle Petrović: Nužne četiri reforme u narednim godinama\nTanjug 11. januara 2021. 19:32\nBEOGRAD – Predsednik Fiskalnog saveta Pavle Petrović smatra da u fokusu Vlade Srbije u narednim godinama treba da budu četiri ključne reforme kako bi se trajno uredile javne finansije zemlje i postavili temelj za brz rast privrede i životnog standarda.\n„Međutim, nije izvesno da li će Vlada iskoristiti ovu jednistvenu priliku jer neke njene mere i najave kao što su prekomerno uvećanje plata u državnom sektoru, neproduktivne investicije u stadione i sl., sugeriraju suprotno“, navodi Petrović.\n„Iako se često zanemaruje pozitivan uticaj investicija u zaštitu životne sredine na privredu, poslednje studije MMF-a upravo pokazuju veliki značaj ovih investicija za privredni rast u kratkom i u srednjem roku“, navodi predsednik Fiskalnog saveta.\nPrema rečima Petrovića, „plan Vlade za ovu oblast ne postoji, niti se sredstva za to vide u budžetu za 2021. i u srednjoročnim fiskalnim planovima“.\n„Nije opravdano da poreski obveznici iz godine u godinu izdvajaju velika sredstva za neuspešno poslovanje javnih i državnih preduzeća u kojima su plate zaposlenih uglavnom znatno iznad proseka. Taj problem načno prepoznaje i Vlada i u svom srednjoročnom planu – Fiskalnoj strategiji, i optimistčno planira da rashode za subvencije u naredne tri godine oštro smanji“, konstatuje dalje.\nKritikuje povećanje plata od 10 posto u javnom sektoru u 2020. godini u uslovima pada privredne aktivnosti zbog pandemije, i dodaje da „umesto da se ovaj problem otkloni budžetom za 2021, plate u javnom sektoru će se i ove godine povećati za oko 5,0 posto“, čime se rešavanje problema odlaže.\nKao trenutno možda najveći ekonomski problem Srbije, predsednik Fiskalnog saveta vidi „nedovoljan privredni rast“, koji bi, po njemu, trebalo da iznosi u proseku oko 5,0 posto godišnje, dok je u periodu 2017-2019. godine iznosio prosečno 3,5 odsto.\nSmatra da su glavni uzroci nedovoljnog privrednog rasta u lošim ekonomskim i društvenim fundamentima – slaboj vladavini prava i visokoj korupciji, niskim investicijama i nedostacima u obrazovnom sistemu.\n„Zadatak koji je pred Vladom je da reformiše javna preduzeća, suzbije korupciju, unapredi vladavinu prava, reformiše obrazovanje, uloži u zaštitu životne sredine. Kad to uradi, moći će da računa na visok privredni rast, a onda ćemo i mi pozdraviti snažno povećanje plata u javnom sektoru jer će ono tad biti održivo“, zaključuje Petrović u autorskom tekstu u Blicu.


1 artikal - 6.930,00 RSD\nPogledaj korpu “Stakleni dekanter za vino ROTO” je dodat u vašu korpu.\nDokažite da niste ROBOT * Vreme za unos teksta je isteklo. Učitajte i pokušajte ponovo. three − 3 =\nDokažite da niste ROBOT * Vreme za unos teksta je isteklo. Učitajte i pokušajte ponovo. seven − six =


Bez PDV-a na donacije hrane obezbedili bi 1,2 miliona dodatnih obroka godišnje | Nova Ekonomija\nRezultati analize ukazuju da bi se, ukidanjem PDV-a, donacije hrane povećale za blizu 160 miliona dinara i ukupno bi iznosile gotovo 700 miliona dinara na godišnjem nivou, što bi moglo da obezbedi više od 1,2 miliona dodatnih obroka u narodnim kuhinjama godišnje.\nTakođe, rezultati analize ukazuju da 90 odsto kompanija ističe da bi količina uništene ili bačene hrane bila mnogo manja kada bi se napravila razlika u korišćenju hrane sa oznakom "upotrebljivo do" i "najbolje upotrebiti do", rekla je Milica Mišković iz Foruma za odgovorno poslovanje.\nPDV se ne plaća na donacije hrane u 20 zemalja članica Evropske unije. U okviru Agende Ujedinjenih nacija do 2030. godine, na čije se sprovođenje obavezala i Srbija, predviđeno je da se do 2030. godine prepolovi količina bačene hrane.\nTokom vanrednog stanja u Srbiji važila je odredba kojom je propisano da se na promet dobara i usluga koji bez naknade izvrši obveznik Ministarstvu zdravlja, zdravstvenoj ustanovi u javnoj svojini PDV se ne obračunava i ne plaća, a obveznik ima pravo na odbitak prethodnog poreza po osnovu tog prometa.\nLjubisav Stojiljković, iz Odeljenja za poresko savetovanje u PwC Srbija, navodi da još uvek nema sličnog rešenja koje bi važilo i u periodu nakon vanrednog stanja, odnosno koje bi dalo mogućnost da se PDV ne plaća na davanja, na primer, humanitarnim i socijalnim ustanovama i organizacijama.\nOn dodaje da donatora ima i danas, ali činjenica je da ova poreska obaveza predstavlja za njih veliko dodatno opterećenje koje ih odvraća od prvobitne namere da učine dobročinstvo.\nAnalize troškova i koristi ukidanja PDV-a na doniranu hranu u Srbiji sprovedena je u okviru Projekta za unapređenje okvira za davanje koji finansira Američka agencija za međunarodni razvoj (USAID), a sprovodi Koalicija za dobročinstvo, koju predvodi Fondacija Ana i Vlade Divac.


Kija Kockar i Luna Đogani pesme pevačice | Mondo Portal\nNavikli smo da Kristina Kija Kockar ima samo pogrdne stvari da kaže za bivšu ljubavnicu njenog bivšeg muža - Lunu Đogani. Kao što ju je nedavno nazvala "sramotom cele nacije" nakon što je pobedila u drugoj sezoni rijalitija Zadruga...\nLuna je nakon pobede u rijalitiju odlučila da postane pevačica, a Kija je odmah upitana da prokomentariše.\n"Čula sam Luninu pesmu i svidela mi se. Doduše, ja sam preslušala verziju koju je otpevala neka druga pevačica, ne znam kako će je izvesti Luna. Ali, ne bih nikoga da potcenjujem, jer sam i ja bila razapeta zbog mog ulaska u muzičke vode, ali i zbog pisanja knjige, žiriranja u Pinkovim zvezdama i zvezdicama. Treba dati šansu ljudima", rekla je Kija za "Informer".\n"Ne plašim se ja ničega, svako ima svoje mesto na muzičkoj sceni. Ona samo treba da iskoristi svojih pet minuta na najbolji mogući način. Ne zanima me čija će pesma biti veći hit, to zavisi od publike", zaključila je ona.\nĐoganijeva je prethodno otkrila da će njene pesme biti biografske, kao i da će u njima pomenuti čuveni ljubavni trougao Kija-Sloba-Luna.\n"Pesme su emotivne i obe su bazirane na dešavanjima iz Zadruge", istakla je Luna.


Vesti online / Vesti / Svet / NATO nemoćan pred ruskom Armatom\nStručnjak sa Međunarodnog instituta za strateške studije u Londonu Brig Ben Bari smatra da savremena protivtenkovska sredstva koje koristi NATO nemaju mnogo efekta protiv ruskog tenka T-14 Armata, saopštila je radio-televizija BBC.\nRusija ponetirala sa ovim tenkom: Zapad nema odgovor na moćnu Armatu\nNovi ruski tenk T-14 Armata opremljena je aktivnim sistemom zaštite "Avganit" koji može i fizički da uništava ciljeve i da ih izvede iz stroja. Radio-optički radar "Avganita" sastoji se od četiri aktivne fazne antenske rešetke koji upozoravaju na približavanje granata. Sistem za radarsko ometanje skreće putanju rakete - pomoću blokiranja lasera i radara i pomoću dimne zavese.\n* Zapad da se zabrine: "Armata" je najsmrtonosniji tenk na svetu\n* VIDEO: Zašto je ruska Armata najmoćniji tenk na svetu\nBari smatra da je ovakav sistem pretnja za celu generaciju protivtenkovskog oružja, uključujući i američke raketne sisteme "Džejvelin" (Javelin).\nBari smatra da se u zemljama NATO-a gotovo da ne vodi stvarna rasprava o ovom problemu. Neke zemlje sprovode istraživanja i ispitivanja kako opremile svoje tenkove sistemom aktivne zaštite.\n- Ali čini se da izostavljaju neprijatne zaključke o sopstvenom protivtenkovskom potencijalu - smatra ekspert.\nPrema informacijama BBC-ja, Norveška je jedna od prvih u NATO-u izdvojila sredstva za zamenu raketnih sistema "Džejvelin" da bi sačuvala sposobnost da se bori protiv teških oklopnih jedinica. U izveštaju se dodaje da plan nabavke za potrebe odbrane u Norveškoj predviđa 200-350 miliona norveških kruna (24-42 miliona dolara) na zamenu raketnih sistema.\nSVET Nemci i Francuzi žele svoju "Armatu"?


INFO ::: Saopštenja - STRANA 7 > Saopštenje\nTabloidi krše prvi obavezujući međunarodni instrument zaštite ljudskih prava\nOštro protestvujući protiv nedopustivog i protivpravnog pisanja tabloida "Kurir" - ovog puta direktno uperenog protiv jedne javne ličnosti i, što je još važnije, njenog maloletnog sina - Helsinški odbor za ljudska prava u Srbiji podseća javnost i sve relevantne organe na dužnost koju je zemlja preuzela stavljajući svoj potpis na prvu, obavezujuću konvenciju u oblasti zaštite ljudskih prava - Konvenciju o pravima deteta koju su usvojile sve zemlje-članice Ujedinjenih nacija.\nOvo nije ni prvi ni izolovani slučaj da mediji u Srbiji, uključujući i takozvane ozbiljne medije, govore o deci na način koji je izričito sankcionisan ne samo ovim najautoritarivnijim dokumentom u oblasti prava deteta, već i u domaćem zakonodavstvu. Utoliko pre je nedopustivo pisanje o jednom slučaju - od kojeg "Kurir" ne odustaje uprkos javnim protestima - prilika da se država-potpisnica Konvencije i njeni organi opomenu da su, na osnovu člana 4, obavezni da preduzmaju sve raspoložive zakonske, administrativne i druge mere da zaštite decu od arbitrarnog i protivpravnog mešanja u njihovu privatnost i napada na čast i ugled, i da svako dete ima pravo na takvu zaštitu (član 16). Mere o kojima je reč u Srbiji su posebno bitne za medijsku sferu i obavezu države da osigura da novinari poštuju kodeks koji štiti decu.\nHelsinški odbor pozdravlja oštre osude koje je ovaj specifičan slučaj izazvao u javnosti i pridružuje se jasnim zahtevima civilnog sektora da se ovakvoj praksi konačno stane na kraj. Ovo može biti i prilika da se razmisli i o ostalim žrtvama medijske diskreditacije i defamacije, zasnovane na izmišljenim i tendenciozno prezentiranim informacijama, ali i o odgovornosti za javnu reč u društvu koje se poziva na "tradicionalnu" moralnost.


Frilenseri održali protest, najavili novi ako Vlada ne ispuni zahteve | Nova Ekonomija\nFrilenseri održali protest, najavili novi ako Vlada ne ispuni zahteve\nUdruženje radnika na internetu održalo je protestni skup ispred zgrade Vlade Srbije u Nemanjinoj ulici, a predstavnici te organizacije najavili su novo okupljanje, za 15 dana ispred zgrade Narodne skupštine, ako državne institucije ne ispune njihove zahteve. Frilenseri su prethodno u više navrata tražili da se obustavi retroaktivna naplata poreza na prihode iz inostranstva za prethodnih pet godina, kao i da se započnu pregovori o pravičnom uvođenju digitalnih radnika u pravni sistem Srbije.\nNa protestu se okupilo nekoliko stotina ljudi, koji su uzvikivali parole "lopovi", "izlazite napolje", a demonstranti su na kratko blokirali i dve Kneza MIloša na početku protesta, odnosno raskrnicu te i Admirala Geprata na kraju protesta.\nPredsednik Udruženja radnika na internetu Miran Pogačar kazao je u trenutnoj situaciji, kada veliki broj građana ne prihoduje i kada je cela privreda u obustavi "i frilenseri dobijaju otkaze".\n"Mnogi od nas su ostali bez posla, manje rade i sad nam država zahteva da mi nešto platimo pet, odnosno šest godina unazad. To oni mogu da zovu legalno, to nije legalno", ocenjuje Pogačar.\nPoreska uprava je u oktobru pozvala sva fizička lica koja nisu podnela poreske prijave deviznih priliva iz inostranstva da to samoinicijativno urade, kako bi izbegli prekršajnu odgovornost.\nFrilenseri i jutjuberi: Priznaju ih tinejdžeri i država, ali samo kad treba da se plati porez\nPogačar je ocenio da je takvo ponašanje Poreske uprave "protivustavno" i da država "neće moći da sprovede svoju nameru".\n"Kada imate dvoje, troje ljudi koji izbegavaju da plaćaju porez, to je očigledno svima, ali kada je u pitanju 99,7 odsto ljudi, onda je to greška na samoj državi koja nije sprovodila zakon", rekao je predsednik Udruženja radnika na internetu.\nDržava se prema njegovim rečima setila da oporezuje frilensere "tek onda kada je videla da joj je prazna kasa".\n"U Poreskoj upravi većina (službenika) ni danas ne zna kako se to obračunava, oni znaju da napišu poziv, rešenje, (ono) što su dobili od ministarstva", ocenio je Pogačar.\nbio na protestu! vazno je da ne stanemo ovde javite svim prijateljima ... delite!


Srbija: Zajednica sa Crnom Gorom gubi na popularnosti | Institute for War and Peace Reporting\nSrbija: Zajednica sa Crnom Gorom gubi na popularnosti\nMedjunarodna zajednica pozdravila je nedavno potpisan sporazum o ocuvanju zajednice Srbije i Crne Gore. Mnogi Srbi se pitaju da li zaista vredi nesto ocuvati.\nNedelju dana posle potpisivanja sporazuma o opstanku zajednicke drzave sa Crnom Gorom, (14. mart), u Srbiji je sve izrazenije uverenje da ovaj sporazum nije korak ka novoj jedinstvenoj drzavi, vec samo stepenica ka mirnom razdvajanju i nezavisnosti same Srbije.\nDa se sto pre treba okrenuti uredjenju sopstvene drzave i trzista prvo su zakljucili srpski ekonomisti, tvrdeci da nova-stara zajednica ne odgovara srpskim interesima, jer je neefikasna tvorevina. Ona i dalje podrazumeva dve drzave sa zasebnim carinskim, bankarskim i monetarnim sistemima, sto srpska preduzeca dovodi u nepovoljan polozaj.\nKako je samo dan posle potpisivanja sporazuma rekao direktor najvece srpske kompanije za proizvodnju aparata za domacinstvo "Sloboda" Radomir Ljujic, "Zajednicka drzava ili treba da postoji sa svim atributima drzavnosti, ili od nje treba konacno dici ruke. Crna Gora je za Srbiju strana drzava, jer ima razlicitu valutu, carinski i bankarski sistem, sto za firme znaci skuplje i otezano poslovanje".\nOvakvim stavovima pridruzuju se i neki politicari, koji vec najavljuju kampanju za nezavisnu Srbiju. Poslednje ankete o raspolozenju javnog mnjenja daju im za pravo.\nSporazum je nastao nakon visemesecnih pregovora izmedju proindependistickog crnogorskog rukovodstva, na celu sa Milom Djukanovicem, i jugoslovenskih vlasti na celu sa Vojislavom Kostunicom, koji je zagovarao opstanak zajednicke drzave. Polovina crnogorskog stanovnistva bila je za opstanak zajednicke drzave, bas kao i medjunarodna zajednica koja nije zelela da otvori pitanje nezavisnosti Kosova, koje je po rezoluciji UN 1244 sastavni deo Jugoslavije.\nIznudjeno politicko resenje nije ni federacija, ni konfederacija, vec nesto "sasvim originalno", kako su ga ocenili njegovi tvorci. U Srbiji je ovakvo resenje prihvaceno kao politicki hibrid koji se ne moze odrzati, i koje vodi u konacan razlaz dve republike.\nGuverner Narodne banke Jugoslavije (NBJ) i jedan od vodecih reformatorski orijentisanih ekonomista iz uticajne NGO G-17 plus, Mladjan Dinkic, ocenjuje da novoformirana zajednica zapravo predstavlja sporazum o mirnom razlazu dve republike.\n"U potpisanom sporazumu nista nije jasno i on je neodrziv. To je sporazum o mirnom razilazenju, jer nema definisanja valute, carina i trzista", rekao je Dinkic za beogradski radio B92.\nSrbiji se sada zuri da se sto hitnije resi u mnogo cemu blokirajuceg saveznog zakonodavstva, te da sa svojih ledja skine balast dosadasnjih duplih insitucija, federalnih i republickih koje je sama placala iz svog budzeta.\nNajveca kocnice za strana ulaganja upravo je bila ova dvostruka adminsitracija.\nNa primer, do sada je strani investitor bio u obavezi da dobije dozvole i savezne i republicke adminsitracije da bi mogao da radi na teritoriji Srbije.\nKako je objasnio srpski ministar finansija Bozidar Djelic, domaci i strani investitori na teritoriji Srbije nece morati, kao sto je do sada bio slucaj, da pregovaraju sa saveznim i republickim organima, vec sve ingerencije u tom smislu preuzima srpska vlast.\nPo njegovoj oceni, to bi Srbiju trebalo da ucini atraktivnijom za strana ulaganja.\nDa je ovakav ekonomski pristup zdrav tvrdi i vlasnik jedne zapadne kompanije koja odnedavno radi u Srbiji: "Postojanje ekonomskih institucija na saveznom i republickom nivou samo je komplikovalo i otezavalo nase poslovanje u Srbiji. Atmosfera za strane investicije bice bolja, a procedura jednostavnija".\nOkretanje sebi vidi se i po Djelicevoj najavi da ce biti raspustene jugoslovenske institucije - Narodna banka Jugoslavije i Direkcija savezne carine. One ce postati srpske institucije.\nDok se ekonomisti okrecu uredjenju republicke ekonomije, i neki politicari smatraju da je ovako zamisljena unija dve republike, koja ce imati samo odbranu, spoljne poslove i znatno limitirani zajednicki aparat, zapravo neodrziva.\nNajglasniji je lider partije Nova Srbija i gradonacelnik Cacka Velimir Ilic, koji predvidja jos tri godine mucenja i agonije. Naime, sporazum predvidja da Crna Gora moze da raspise referendum o otcepljenju za tri godine, pa Ilic veruje da ce taj period proteci u natezanju i razmiricama, umesto u konstruktivnim reformama.\nSa njim se slaze i srpski ministar pravde i lider Demohriscnske stranke Srbije (DHSS) Vladan Batic, koji otvoreno zastupa ideju da Srbija treba da postane nezavisna drzava. On smatra da je odnose izmedju Srbije i Crne Gore trebalo resiti raspisivanjem referenduma o nezavisnosti u samoj Srbiji.\nNjegova partija je, nezavisno od postignutog dogovora o zajednici dve drzave, najavila pokretanje kampanje za nezavisnu Srbiju.\n"Godinama Srbija placa i srpsku i jugoslovensku administraciju, dok Crna Gora ni dinar od svojih poreza ne uplacuje za saveznu drzavu, iako njeni funkcioneri sede u toj strukturi vlasti i ugodno zive na tudj racun", objasnio je tu kampanju na konferenciji za novinare potpredsednik DHSS Predrag Stojanovic.\nOvakvo raspolozenje nije usamljeno. Ankete javnog mnjenja u Srbiji uradjene neposredno pre dogovora o novoj drzavnoj zajednici Srbije i Crne Gore govore da gradjani Srbije sve vise razmisljaju u pravcu samostalne drzave.\nKako je navela agencija "Faktor plus" gotovo polovina gradjana Srbije (51,2 odsto) ili je za nezavisnu drzavu Srbiju, ili za labav savez nezavisnih drzava. Nesto manji broj, 41,9 odsto gradjana oredeljuje se za razlicite oblike federacije.\nZanimljivo je da je samo 20, 3 odsto gradjana u Srbiji izjavilo da Jugoslaviju oseca kao svoju domovinu. Osecaj domovine mahom je povezan sa Srbijom.\nPrema procenama analiticara u Srbiji, svi navedeni podaci ukazuju da ce se Srbija u narednom periodu sve vise okretati ka samostalnosti, pre svega u ekonomskom, ali i u politickom smislu.\nDanijel Sunter je urednik IWPR-a iz Beograda.


Foto: Srna | Mali: Zajednički projekti Srbije i Srpske vrijedni 800 miliona evra\nSrna 22.09.2021 14:39\nMinistar finansija Srbije Siniša Mali rekao je da je Republika Srpska za Srbiju jedan od najvažnijih spoljnotrgovinskih partnera i istakao da su zajednički projekti Srbije i Republike Srpske već sada vrijedni oko 800 miliona evra.\n"BiH je među top 10, a više 50 odsto te razmene je Republika Srpska. Sa druge strane Srbija jeste najvažniji spoljnotrgovinski partner Repulici Srpskoj", rekao je Mali na konferenciji "Investicioni potencijali Republike Srpske" koju danas u Beogradu organizuju Privredna komora Srbije u saradnji sa Predstavništvom Republike Srpske u Srbiji.\nMali je na konferenciji organizovanoj u okviru manifestacije "Dani Srpske u Srbiji" istakao da je trgovinska razmjena tokom ove godine ponovo dostigla nivo razmjene prije pandemije, ali da konferencije kao što je ova, saradnja koja postoji na nivou vlada i svih institutija samo dodatno može da podstakne taj obim razmjene.\n"Ovo o čemu danas pričamo, konkretni projekti, potpisivnje sporazuma, otvaranje pogona, to ne može bez kvalitetnih auto-puteva i povezivanja infrastrukturom. Srbija je od 2014. godine ukupno donirala Republici Srpskoj sredstava u iznosu od 82 milona evra, a to pokazuje ne samo stepen prijateljstva, nego i povjerenja i želje za još boljom saradnjom", rekao je Mali.\nMali kaže da se radi i na tome da se sa "Poštanskom štedionicom" preuzmu operacije bivše "Komercijalne banke" u Srpskoj kako bi se ojačao bankarski sektor da bi bio oslonac za dalji razvoj privrednih i infrasturkturnih projekata.\n"Zajedno možemo da budemo još jači, konkurentniji. Pozivam da još više investirate u Republiku Srpsku. U Republici Srpskoj je od 2019. godine otvoreno 148 privrednih subjekata iz Srbije. Nije malo, ali može još više i bolje", rekao je Mali.


Njemački diplomata: Evropa ne može da čeka, potreban je Dejton za Kosovo! | BL Portal\nDvije decenije nakon završetka ratnih sukoba na Kosovu, političko rješenje između Beograda i Prištine je i dalje nedostižno i teško frustra situaciju u regionu, ocijenio je njemački diplomata i predsedavajući Minhenskom bezbjednosnom konferencijom Volfgang Išinger.\nIšinger istovremeno upućuje na Dejtonski sporazum, kao „dobar primjer vrste diplomatije koju bi trebalo primijeniti na dijalog Beograda i Prištine“.\nOn je u autorskom tekstu „Plan puta za Balkan“ za briselski portal Politiko, napisao da Evropa ne može sebi više da priušti da čeka i da se nada da će se problem sam izdvojiti, jer, kako kaže, „neriješeni konflikt“ u srcu Evrope predstavlja neprihvatljiv geopolitički rizik, posebno u vremenu globalnih preokreta.\nUz ocjenu da Beograd i Priština ne mogu da izađu sa „autohtonim rješenjem“ problema, kao što su učinile Grčka i sada Sjeverna Makedonija prošle godine, Išinger navodi da bi Evropa trebalo da iznese plan koji, kako kaže, mora da bude propraćen odlučnošću, prenosi Tanjug.\nOn ističe da Dejtonski mirovni sporazum iz 1995. godine, iako nesavršen kao politički okvir za funkcionalnu državu, dobar primjer vrste diplomatije koju bi trebalo primijeniti na dijalog Beograda i Prištine i podseća da je, da bi se taj dogovor postigao, uspostavljena kontakt grupa između vodećih aktera koji su nastojali da okončaju borbe u Bosni.\nUz podsećanje da su okolnosti danas drugačije i da se ne radi se o okončanju rata, već o integraciji regiona u EU Išinger smatra da Unija, iako treba da preuzme vodeću ulogu u pregovorima, takođe treba da blisko koordinise sa drugim akterima, ukljucujući Vašington i Moskvu, koji imaju svoje strateške interese u regionu“.\nKako je rekao, EU će takođe morati da radi sa Turskom, koja ima ključnu ulogu u svim zemljama regiona sa značajnim brojem muslimanskog stanovništva, kao i Kina čija inicijativa “Pojas i put” čini od nje značajnog „igrača u regionu“.\n„Evropa bi trebalo da insistira na iznošenju niza uslova. Kosovo se mora dogovoriti o interno koherentnoj pregovaračkoj poziciji i suspendovati jednostrane tarife koje je nametnula proizvodima iz Srbije i Bosne. Srbija, sa svoje strane, mora da zaustavi globalnu kampanju ’de-priznavanja‘ nezavisnosti Kosova i okonča svoje pokušaje da blokira ulazak regiona u međunarodne organizacije“, rekao je bivši njemački diplomata.\nOn je podsjetio i na to da su njemačka kancelarka Angela Merkel i francuski predsjednik Emanuel Makron pozabavili su se ovim problemom ranije ove godine, kada su u aprilu pozvali lidere zapadnog Balkana u Berlin, međutim, ti razgovori nisu donijeli ono šo regionu stvarno treba — realan plan za njihovu integraciju u strukture Evropske unije.\n„Francuska i Njemačka znaju veoma dobro da ne mogu da se nadaju da će riješiti spor između Beograda i Prištine, a da regionu ne ponude šansu da započne razgovore o pridruživanju EU, kaže Išinger i dodaje da ako sada ne pošalju pozitivan signal, budući sastanci će se vjerovatno završavati frustracijama i povećanim neprijateljstvom“, zaključio je on.\nKljuč u ekonomskoj saradnji\nIšinger zajljučuje i da EU ima i važnu ulogu u promociji ekonomskog razvoja regiona koji nije samo o pomoći, već i o promovisanju evropskih interesa, rekao je Išinger i kao primjer naveo kompletiranje infrastrukturnih projekata na zapadnom Balkanu koji su od vitalnog značaja za strategiju povezivanja EU.\n„Umjesto da dozvoli lokalnim liderima da se okrenu lakom novcu od Kine za takve investicije, EU treba da obezbijedi vladama neophodna sredstva i da insistira da slijede pravila Unije za transparentnu nabavku i trgovinu. Zemljama regiona treba da bude jasno da uspješna prekogranična saradnja je najbolja ulaznica za približavanje EU”, rekao je on io dodao da integrisano regionalno tržište nije čekaonica iz koje nikada neće izaći, već nešto što će povećati njihov prosperitet i pomoći im da lakše ispune kriterijume za pridruživanje EU.\nOn smatra i da bi EU trebalo da uloži u vladavinu prava u regionu, kao i da bi države Zapadnog Balkana trebalo da ulože veće napore da se efikasnije bore protiv zarobljavanja država i kleptokratije u čemu bi trebalo i EU da im pomogne.\nIpak, Išinger kao možda najvažniju stvar ističe da bi EU i njene članice trebalo da pojačaju podršku civilnom društvu u regionu i zahtijevaju transparentnost i odgovornost lokalnih lidera.\n„EU ima mapu puta za to — strategija Evropske komisije o proširenju iz 2018. godine pruža dugačak spisak korisnih, realističnih preporuka o tome kako podržati ekonomsku i demokratsku konsolidaciju regiona. Nažalost, EU je u velikoj mjeri ignorisala vlastiti savjet“, smatra Išinger.\nZa žaljenje je, kaže Išinger, i što je EU odlučila da ponovo odloži početak pregovora sa Albanijom i Sjevernom Makedonijom o pridruživanju, uprkos prethodnim obećanjima nacionalnih vlada i preporukama Evropske komisije.\n„Ukoliko EU ne može da ponudi kredibilan put pristupanja, izgubiće bilo kakav uticaj koji ima u regionu. Uslovi, naravno, moraju biti strogi. Ali oni takođe moraju biti pošteni – kada zemlje ispunjavaju kriterijume koje je postavila EU, oni ne bi trebalo da budu ometeni domaćim razlozima u glavnim gradovima. Da bi pokazala dobru volju, EU bi se barem morala obavezati da bez odlaganja donese viznu liberalizaciju za Kosovo“, rekao je Išinger.


SAOPŠTENJE ZA JAVNOST - Prihodi PAK-a u vreme pandemije - www.atk-ks.org\nSAOPŠTENJE ZA JAVNOST – Prihodi PAK-a u vreme pandemije\nPoreska uprava Kosova, uprkos vanrednoj zdravstvenoj situaciji u zemlji, stalno se bavi razvojem svojih aktivnosti, u cilju postizanja zacrtanih ciljeva. Međutim, uticaj pandemije COVID 19 značajno je smanjen prikupljanjem prihoda prema planiranim projekcijama, jer je odlukom Vlade Republike Kosova, period plaćanja poreskih obaveza i penzionih doprinosa produžen do 15. maja 2020. godine, kao i plaćanje kvartalnih rata je produženo do 30. juna 2020. godine.\nTrenutni iznos prihoda prikupljen za period januar-april 2020. godine iznosi 141,9 miliona evra, što znači da imamo pad od 26,2% ako ga uporedimo sa planom. Dok, u odnosu na isti period 2019. godine, manje su za 28,1%.\nVredno je spomenuti da je PAK imao odličan učinak prihoda, gde smo za period od 1. januara do 17. marta 2020. u odnosu na isti period 2019. godine imali povećanje od 11,2%, a za isti period smo prekoračili plan za 3,62%.\nTakođe, PAK je od 12. marta 2020. godine, nakon odluke Ministarstva finansija i transfera, pomogao Vladi Republike Kosova da preduzme mere za sprečavanje virusa korone, primajući prijave od strane građana i obavljajući inspekcije biznisa, koji su zloupotrebili situaciju nastalu usled virusa corona u podizanju cena osnovnih životnih namirnica i medicinskih proizvoda. Stoga je, da bi se tačno primenjivala ova odluka, PAK smanjio na minimum redovne aktivnosti u skladu sa Planom rada za 2020. godinu.\nPored toga, sprovedene su i brojne druge aktivnosti u znak podrške vladinim merama, koje su preduzete za suzbijanje i sprečavanje COVID-a 19.\nPAK želi da se ova situacija što pre prevaziđe i da se sva preduzeća u zemlji vrate u normalu, jer ćemo samo na taj način imati stabilnu ekonomiju.\nNjomza Alaj 8 Maj, 2020 SAOPŠTENJE ZA ŠTAMPU


Promene temperature i vazdušnog pritiska loše utiče na hronične bolesnike - Radio televizija Pančevo\nPromene temperature i vazdušnog pritiska loše utiče na hronične bolesnike\n4. septembra 2021. 4. septembra 2021. 0115\nPovećan je broj pacijenta koji zbog vrtoglavica i krvarenja iz nosa budu zbrinuti u Opštoj bolnici na odeljenu Uho grlo nos. Načelnik doktor Veljko Božić ističe da to nije neuobičajeno pošto je jedan od razloga nagla promene temperature i vazdušnog pritiska.\nPromene vremena kao i vazdušnog pritiska mogu biti uzrok iznenadnog krvarenja iz nosa koje ne može da se zaustavi. To je češća pojava kod hroničnih bolenika koji imaju povišen krvni pritisak koji nije dobro regulisan terapijom.\nČesti pacijenti koji budu upućeni na pregeld na ORL odeljenje su zbog vrtoglavice koja ne prolazi kroz nekolko dana.\nBroj obolelih od kovida 19 raste ali za sada napominje doktor Božić sve operacije na Odeljenju uho grlo nos se obavljaju po planu kako bi se svim pacijentima omogućilo da budu operisani na vreme i dobili potpunu zdravstvenu zaštitu.\nSvečani doček patrijarha Porfirija u Podgorici\nBoks spektakl u Beogradu na vodi\nPredsednik Vučić danas na otvaranju pogona Jumka u Rudnoj Glavi\nZorana Stekovic 26. juna 2021. 26. juna 2021.\nPredsednik Vučić sutra učestvuje u onlajn Samitu povodom 100 KP Kine\nBroj zaraženih i dalje u padu, 2.272 novoobolelih od kovida-19


otpustanje radnika : Južne vesti\nVučić: Radnici “Šinvona” neće ostati bez posla, do kraja godine posao za 350 bivših radnika “Geoksa”\n15:08, 30. 9. 2021.\nDa će fabrika Leoni preuzeti dvadesetak radnika koji od danas ostaju bez posla u Šinvonu ili neće moći da nastave da rade u Juri, što im je ponuđeno kao rešenje nakon gašenje dela proizvodnje, potvrdio je predsednik Vučić danas u Nišu. Kada je reč o bivšim radnicima vranjskog Geoksa, Vučić posao za njih opet obećava u turskoj kompaniji Teklas iz Vladičinog Hana, a ovog puta kaže da će 350 njih biti primljeno do kraja godine.\nOdlazak na kolektivni godišnji odmor i otkaz nekolicini radnika ukazali su Belopalančanima zaposlenim u fabrici TGRS da će se ona zatvoriti, a da će njih skoro 100 ostati bez posla. Ipak, iz rukovodstva fabrike objašnjavaju da je situacija na tržištu auto-industrije loša i da je to razlog za otpuštanje 14 radnika, ali da, ukoliko se situacija na tržištu znatno ne pogorša, daljih otpuštanja neće biti.\nPosao u “Teklasu” od obećanih 250 dobilo 120 bivših radnika “Geoksa”, direktor te fabrike podneo ostavku\n17:20, 14. 9. 2021.\nMesec i po dana od kako je kompanija “Geoks” ozvaničila da fabrika u Vranju odlazi u likvidaciju, a bez posla ostalo oko 1.000 radnika, za njih se još nije našlo rešenje, uprkos najavama predsednika Vučića da će septembra novi investitori doći u Vranje, kao i da će njih 250 odmah zaposliti turska fabrika Teklas iz Vladičinog Hana, te da se pregovara i sa lokalnim privrednicima. U međuvremenu, obećano radno mesto u Teklasu dobilo je oko 120 radnika, generalni direktor te fabrike Erdžan Alinmaz juče je podneo ostavku, a datum Vučićevog dolaska neizvestan.\nVučić: Razgovaramo sa niškim poslodavcima da preuzmu radnike iz "Šinvona" koji ostaju bez posla\n15:07, 9. 9. 2021.\nMogućnost da neke od niških neimenovanih firmi, ali i Leoni, preuzmu radnike koji ostaju bez posla zbog gašenja dela proizvodnje u Šinvonu , najavio je predsednik Srbije Aleksandar Vučić prilikom postavljanja kamena temeljca za fabriku Sinofarm vakcina koja se počinje da se gradi u Zemunu.\nNiška opozicija o "Šinvonu": Grad i država nisu ništa uradili da zaštite radnike\n17:43, 7. 9. 2021.\nOtvoreno pismo u kojim traži da država i Grad zaustave zatvaranje firmi i spreče otpuštanje radnika, uputio je premijerki Srbije i gradonačelnici Niša odbornik koalicije “Niš, moj grad” Miodrag Stanković, nakon pisanja Južnih vesti o gašenju dela proizvodnje u južnokorejskom Šinvonu . O dešavanjima u fabrici Jura korporacije u Nišu oglasili su se i iz lokalnog odbora Stranke slobode i pravde i tu situaciju upoređuju sa slučajem Geoksa u Vranju.\n"Šinvon" u Nišu gasi deo proizvodnje - radnici sa ugovorom za stalno idu u "Juru", ostalima otkaz\n09:04, 7. 9. 2021.\nZbog, kako stoji u odluci koja je postavljena na oglasnu tablu niške firme Šinvon , velikog poslovnog gubitka i promene količine instalacija koju mogu da realizuju, do kraja septembra biće zatvoren deo proizvodnje, a radnicima na neodređeno ponuđeno je da pređu u fabriku Jura , čija su ćerka firma. Od 660 onih koji rade u sektoru proizvodnje auto-instalacija, 264 je za stalno i samo oni će moći da pređu u Juru, dok je sudbina gotovo 400 radnika nejasna i verovatno ostaju bez posla.\n90 žena iz "Gramera" dobija otkaz zbog smanjene proizvodnje i neće biti novih otpuštanja, kažu iz Opštine Aleksinac\n11:24, 18. 8. 2021.\n90 žena zaposlenih u kompaniji Gramer u Aleksincu nije dobilo otkaz kako su su saopštili iz Stranke slobode i pravde, već će ga dobiti 10. septembra, tvrde iz Opštine Aleksinac i dodaju da se od toga 37 njih dobrovoljno prijavilo da ode iz fabrike uz otpremninu. Objašnjavaju da su im iz ove kompanije rekli da je razlog otkaza smanjena proizvodnja i demantuju da će biti dodatnih otpuštanja u Grameru .\nJednokratna pomoć države na računu bivših radnika Geoksa, Grad im traži posao kod lokalnih privrednika\n19:41, 16. 8. 2021.\nBivšim radnicima Geoksa država je uplatila po 53.900 dinara, koje je predsednik Srbije Aleksandar Vučić ranije najavio kako bi premostili period bez posla, potvrđuju radnici za Južne vesti. Prema saopštenju Ministarstva finansija, Vlada Srbije odobrila je 66,2 miliona dinara jednokratne pomoći za 1.227 zaposlenih. U međuvremenu je lokalna samouprava anketirala privrednike iz Vranja i saopštila da su iskazali potrebu za preostalih 600 ljudi koji su radili u italijanskoj kompaniji.\nSSP: Aleksinački Gramer je novi Geoks, otpušteno 90 žena i sledi još otkaza\n16:51, 16. 8. 2021.\nDa je 90 žena zaposlenih u nemačkoj kompaniji “Gramer” iz Aleksinca, koja je dobile milionske subvencije od države, prošle nedelje dobilo otkaze SMS porukom, kao i da to nisu jedina otpuštanja koja će se desiti u fabrici, rekla je predsednica Gradskog odbora Stanke slobode i pravde Jelena Milošević na današnjoj konferenciji za medije povodom stanja u toj fabrici.\nPlate bivšim radnicima Geoksa samo u medijima, radnici kažu da im još ništa nije uplaćeno\n13:48, 13. 8. 2021.\nIako pojedini nacionalni mediji bliski vlasti prenose da je za 1.127 bivših zaposlenih u vranjskoj fabrici Geoks isplaćeno po 53.700 dinara, radnici kažu za Južne vesti da oni taj novac nisu dobili.\nPočeli sastanci sa domaćim privrednicima koji žele da zaposle bivše radnike "Geoksa"\n16:29, 9. 8. 2021.\nDa će tokom ove nedelje lokalna samouprava raspisati konkurs na zahtev poslodavaca, saopšteno je na gradskom sajtu nakon sastanka gradonačelnika Vranja Slobodana Milenkovića sa lokalnim privrednicima, a kako bi se našlo rešenje za bivše radnike Geoksa . Dok se ne reši status radnika, Savez 90 Zelenih Srbije zatražio je od Vlade da se u dogovoru sa bankama odlože rokovi za plaćanje kredita koje radnici imaju.\nOko 150 radnika odlazećeg Geoksa okupilo se i jutros ispred fabrike sa istim zahtevima - razgovor sa direktorom koji im se ni danas nije obratio, isplata otpremnina i rešenje o plaćenom odsustvu. U obećanja predsednika Aleksandra Vučića da će se država pobrinuti da svi dobiju novi posao kažu - ne veruju, ali se tome nadaju, a ne veruju ni u to da se fabrika gasi zbog smanjene proizvodnje. U međuvremenu, nakon skoro 2 meseca, sa radnicima je razgovarao gradonačelnik Vranja i obećao da će im i Grad pomoći.\nViše desetina sada već bivših radnika Geoksa okupilo se jutros kod ulaza u fabrički krug tražeći otpremnine i razgovor sa likvidacionim upravnikom Milošem Stošićem, koji je prethodnog dana potpisao obaveštenje zaposlenima da se firma gasi, a koje ih je prvog dana posle kolektivnog odmora sačekalo na portirnici i oglasnoj tabli. Kako Južne vesti saznaju, radnici će i sutra protestovati ispred fabričkog kruga.\nNakon slutnji radnika Geoksa u Vranju da će ostati bez posla i potvrde predsednika države da strani investitor definitivno odlazi iz grada, i ta kompanija je jutros preko oglasne table obavestila radnike da odlazi u likvidaciju, a oko 1.000 radnika ostaje bez posla. Razlog likvidacije je, navodi se u odluci, smanjenje proizvodnje ispod granica rentabilnosti.\nPre 9 godina prilikom najave dolaska italijanske kompanije Geoks političari su se otimali oko zasluga za njihov dolazak, a sada kada definitivno odlaze sličan sukob i prebacivanje lopte na drugu stranu. Predsednik Aleksanadar Vučić, dok za septembar najavljuje nove investitore u Vranju, sada kaže da je vlast Borisa Tadića dovela italijane na jugu Srbije. U tome mu pomažu i tabloidi, a nekadašnji predsednik Srbije kaže da aktuelni režim ne ume da očuva ni ono što su prisvojili.\nDa fabrika obuće Geoks definitivno napušta Vranje i bez posla ostaje oko 1.200 ljudi, potvrdio je i predsednik Srbije Aleksandar Vućić. Dodao je da će i neke druge fabrike prekinuti poslovanje u Srbiji, a da će se naći rešenje za Vranje i obećao posao za 500 Vranjanaca koji su ostali bez posla u italijanskoj firmi.


Odlazi li 'Etihad' iz Srbije?\nHoće li „Etihad ervejz“, manjinski akcionar „Er Srbije“, izaći iz srpske avio-kompanije iduće godine, kada ističe pravo arapske kompanije da pet godina upravlja srpskim avio-prevoznikom? Iako je „Er Srbija“ otpustila veliki broj uposlenika kako bi smanjila troškove poslovanja, to pitanje se akutno nameće s obzirom na gubitke koje, uprkos značajnim budžetskim donacijama beleži.\n„Er Srbija“ je otpustila 340 zaposlenih, koje je, po odluci većinskog akcionara - Vlade Srbije - na svoja pleća preuzeo Aerodrom „Nikola Tesla“. Ovo je nastavak racionalizacije poslovanja “Er Srbije”, koja zatvara neke poslovnice van Beograda, smanjuje broj zaposlenih, ali i kvalitet usluga na letovima.\nEr Srbija: Ne transformišemo se u lou-kost kompaniju\nNije, međutim, jasno šta to Vlada radi i zašto to radi: zašto spasava jednu državnu firmu – „Er Srbiju“ na račun druge – Aerodroma „Nikola Tesla“, koji je već ranije bio prinuđen da oprosti dugove „Er Srbiji“.\nDa li zato što je 2013. godine Aleksandar Vučić, tada premijer, rekao da će „Er Srbija“ za godinu dana postati profitabilna kompanija?\n„Teško je posle toliko godina priče kako se pravi najbolja kompanija u regionu da naglas priznate i sebi i čitavoj javnosti da tu nešto škripi i da to nije baš onako kao što se predstavlja“, kaže za Radio Slobodna Evropa ekonomski novinar i glavni i odgovorni urednik NIN-a Milan Ćulibrk i dodaje da se ovaj privid može još neko vreme održavati.\n„Ovo je jedan od načina da smanjite troškove tako što ćete deo zaposlenih sa platnog spiska jedne firme prebaciti na platni spisak druge državne firme, ali na taj način ćete smanjiti profit Aerodroma i veštački iskazati nekakve bolje rezultate poslovanja ’Er Srbije’, a u principu je to samo presipanje iz šupljeg u prazno“, ukazuje Ćulibrk.\nPostavlja se, naravno, i pitanje da li budući koncesionar Aerodroma „Nikola Tesla“, koji će biti izabran do kraja godine, zna da mu po nalogu države Srbije sleduje još 340 otpuštenih iz „Er Srbije“.\nDa li je racionalizacija u „Er Srbiji“ prekasno počela, odnosno, da li će, s obzirom na ogromne gubitke i prestanak državnih subvencija, domaći nacionalni prevoznik preživeti ili će morati da razmišlja i o bankrotu?\nPrema sporazumu koji su potpisale Vlada Srbije i „Etihad“, arapska kompanija osim 49 odsto udela kao i pravo da pet godina upravlja Er Srbijom. Taj period ističe 2018. godine.\nPrema sporazumu koji su potpisale Vlada Srbije i „Etihad“, arapska kompanija osim 49 odsto udela kao i pravo da pet godina upravlja Er Srbijom\n„Er Srbija“ je, prema sporazumu, mogla da računa na državnu pomoć i subvencije do 31. decembra 2016. Da li će Etihad pokriti gotovo polovinu gubitaka „Er Srbije“ ili će iz nje izaći?\n„Postoji mogućnost da ostanu, postoji i mogućnost da odu, to verovatno samo oni znaju. U avio-saobraćaju se takve informacije kriju do poslednjeg trenutka jer su to poslovne tajne. Mišljenja sam da mi do poslednjeg trenutka nećemo znati kakva je odluka, to jest da li će da ostanu ili će da se povuku“, kaže za RSE Dragan Nikolić, urednik portala „Aviatika“.\nU prilog verovatnoći da bi arapski partner mogao izaći iz aranžmana sa „Er Srbijom“ govori prošlogodišnji gubitak „Etihada“ od 1,87 milijardi dolara, prestanak državnih podsticaja „Er Srbiji“, kao i veliki gubici srpskog avio-prevoznika. U nedavno objavljenom finansijskom izveštaju „Er Srbija“ je navela dobit od oko 860.000 evra, ali uz državne subvencije koje su iznosile 40 miliona evra.\n„Te simbolična neto dobiti iskazane prošle godine ne bi ni bilo, već bi, naprotiv, postojao gubitak od gotovo 40 miliona evra da nije bilo državnih subvencija koje se upumpavaju iz budžeta u tog nacionalnog avio-prevoznika. Dakle, suština je da bi bez pomoći sa strane ta kompanija i dalje pravila gubitak, što je sve signal da stvari nisu stvari onakve kakve se čine na prvi pogled kad samo pogledate finansijske izveštaje i vidite tamo neki dobitak od 800.000 evra“, kaže Ćulibrk.\nMože li, dakle, „Er Srbija“ stati na sopstvene noge bez državnih subvencija?\nDragan Nikolić nije u to siguran:\n„’Er Srbija’ je u velikoj meri politički projekat i šta će dalje biti s tom kompanijom, to će biti definitivno politička odluka, a ne odluka zasnovana na komercijalnim principima, bar ne još neko vreme. A globalno gledano, stanje u industriji avio-saobraćaja je izuzetno teško, vidite i sami koliko malih kompanija se gasi, da dolazi do ukrupnjavanja tako što velike kompanije gutaju male kompanije i da je malim kompanijama sve teže da posluju“, ukazuje Nikolić.\nZatvaranje nekih poslovnica i smanjivanje broja zaposlenih\nO poslovanju „Er Srbije“ građanima se ne polažu računi. Tek u julu iduće godine oni će saznati šta se u ovoj kompaniji događalo tokom ove godine. Iako je u pitanju javni novac, ne postoje redovni kvartalni izveštaji o poslovanju ovog nacionalnog prevoznika, kaže Milan Ćulibrk i napominje da mu je čitava priča o dobroj poslovnoj praksi „Er Srbije“ postala sumnjiva kada je u finansijskim izveštajima video da je za iznajmljivanje aviona za potrebe „Er Srbije“ uzet kredit od „Etihada“ na koji se plaća kamata od 8 odsto.\n„U trenutku kada je ’Etihad’ pozajmio novac ’Er Srbiji’ po kamatnoj stopi od osam posto, kamata na svetskom tržištu je bila skoro nula, dakle, to je ogromna kamatna stopa. Ta margina između kamata na svetskom tržištu i kamate po kojoj je ’Er Srbija’ dobijala novac je ogromna, tako da je tu mnogo stvari već na prvi pogled sporno i teško ih je samo ekonomskim razlozima objasniti“, ukazuje Ćulibrk.\nZa dve poslednje godine država Srbija je poklonila „Er Srbiji“ neverovatnih 90,35 miliona evra.\nUz to, odlukom Vlade, Aerodrom „Nikola Tesla“ otpisao je u 2014. i 2015. „Er Srbiji“ iznos od 4,3 milijarde dinara ili 36 miliona evra.\nRSE saznaje: Er Srbija postaje lou-kost kompanija\nEtihadov let u 'plan B'\nZašto država otpisuje dugove Er Srbije


Green Home i Greenpeace: Gradnja drugog bloka TE je potencijalna ekološka bomba - Vijesti.me\nGreen Home i Greenpeace: Gradnja drugog bloka TE je potencijalna ekološka bomba\n“Nažalost, do danas ni jedna takva analiza nije prezentovana građanima Crne Gore i Pljevalja”\nNovi blok Termoelekrane (TE) u Pljevljima mogao bi prouzrokovati i do 16 prijevremenih smrti godišnje, odnosno 622 za 40 godina rada, pokazalo je istraživanje koje je uradila nevladina organizacija Green Home u saradnji sa globalnim ekološkim pokretom Greenpeace.\nProgramski direktor Grin houma, Jelena Marojević Galić, kazala je da su to alarmantni podaci, i da je porazna činjenica da u Crnoj Gori do sada, po naučnoj metodologiji, nije urađena ni retrospektivna, ni prospektivna studija o uticaju zagađenja iz TE Pljevlja na zdravstveno stanje stanovnika Pljevalja.\n“Iako Vlada planira nastavak korišćenja uglja u cilju proizvodnje energije narednih 40 godina”, kazala je Marojević Galić agenciji MINA.\nPrema njenim riječima, da bi se jasno odgovorilo na pitanje šta Crna Gora dobija a šta rizikuje gradnjom drugog bloka TE, potrebno je uraditi ozbiljne i opsežne analize, ekonomske, ekološke, kao i one o uticaju na zdarvlje.\n“Nažalost, do danas ni jedna takva analiza nije prezentovana građanima Crne Gore i Pljevalja”, rekla je Marojević Galić.\nPored toga, kako je navela, što je Svjetska zdravstvena organizacija (SZO) nedavno saopštila da su zagađujuće materije iz vazduha glavni uzrok raka pluća, nadležne adrese u Crnoj Gori šalju poruku da očigledno i ogromno zagađenje u Pljevljima ne potiče od postojeće termoelektrane.\n“I čak šta više - da novi blok, ako bude građen, neće imati uticaja na zdravlje ljudi i zagađenje, i da će riješiti sve ekološke probleme”, dodala je Marojević Galić.\nOna je podsjetila da, s druge strane, stručne službe zdravstvenih institucija iz Pljevalja već godinama ukazuju na zabrinjavajući uticaj zagađenja na zdravlje ljudi, naročio na porast broja respiratornih oboljenja koja su naročito izražena kod djece.\nMarojević Galić je precizirala da se i kod djece i kod odraslih, u grupi respiratornih oboljenja, naročito bilježi rast opstruktivnog sindroma i astme.\n“Ne postoji čista tehnologija iz uglja, i svaka termoelektrana, pa čak i ona građena u skladu sa propisanim emisijama, ima negativne efekte na zdravlje”, naglasila je ona.\nIz tog razloga je, kako je navela, Grin houm u saradnji sa organizacijom Grinpis, uradio istraživanje o projekcijama uticaja novog bloka TE Pljevlja na zdravlje ljudi, služeći se softerskim modelom koji je razvio univerzitet u Študgartu.\n“Na osnovu modeliranja dobili smo alarmatne podatke, po kojima bi novi blok u Pljevljima mogao prouzrokovati i do 16 prijevremenih smrti godišnje, odnosno za 40 godina rada do 622 prijevremenih smrti”, kazala je Marojević Galić.\nOna je rekla da je analizirana i pojavnost respiratornih oboljenja, pa bi tako izgradnja novog bloka u Pljevljima prouzrokovala 110 slučajeva djece sa potrebom liječenja akutne astme godišnje, a zbog potreba za odsustvom sa posla zbog bolovanja izgubilo bi se 14 radnih godina.\n“Pri ovim analizama nijesmo računali uticaje postojećeg bloka, čiji se nastavak rada do 2030. predviđa Strategijom energetike, tako da u slučaju paralelnog rada ovi podaci mogu biti i daleko drastičniji”, upozorila je Marojević Galić.\nU analizi su se, kako je kazala, bavili i ekonomskim parametrima, pa su eksterni troškove od realizacije tog projekta izračunati na 75 miliona EUR godišnje.\nU Grin houmu smatraju da bi se svaka ozbiljna i odgovorna vlada morala pozabaviti tim pitanjima prije nego što donese odluku da nastavi sa ekspolatacijom uglja u svrhu proizvodnje energije.\n“Kao naš doprinos, mi ćemo naše podatke i analize dostaviti na nadležne adrese, ali svakako sa njima upoznati i javnost Crne Gore i građane Pljevalja”, najavila je Marojević Galić.\nOna je naglasila da je pitanje izgradnje novog bloka TE u Pljevljima je vrlo kompleksno, i da ga ne bi trebalo svesti samo na izbor investitora i njegove ponude.\n“To pitanje može da zaključa kapital, emisije i strukturu energetskog sektora naše zemlje na 40 ili 50 godina, što je daleko iznad očekivanog datuma pristupanja Evropskoj uniji (EU) i izvan cilja EU za dekarbonizaciju energetskog sektora do 2050. Godine”, pojasnila je Marojević Galić.\nTakođe ga, smatra ona, ne bi trebalo posmatrati odvojeno od pitanja otvaranja rudnika uglja Maoče, koji se planira kao neophodan zbog ograničenih rezervi uglja u Pljevaljskom basenu.\nIz Grin houma podsjećaju da su tokom protekle godine brojne razvojne i investicione banke - Evropska banka za obnovu i razvoj (EBRD) , Svjetska banka (SB), Evropska investiciona banka (EIB) kao i Vlada Sjedinjenih Američkih Država (SAD), uvele oštre restrikcije u daljem finansiranju ovakvih projekata, potvrđujući politiku udaljavanja od “prljavih” izvora energije.\n“Istovremeno, zvanična politika Crne Gore pokušava upravo projekat izgradnje novog bloka TE unaprijed prikazati kao ekološko rješenje i način za rješavnje postojećih problema u Pljevljima”, kazala je Marojević Galić.\nOna je dodala da, pri tome, još ne postoji definisan projekat, kao ni detaljni prostorni plan i Strateška procjena uticaja na životnu sredinu, koja bi trebalo da odgovori na to pitanje.\n“S druge strane, nijesu razmotrene alternativne mogućnosti za Pljevlja, kao što su iskorišćavanje biomase i mogucnost transformisanja postojeće TE na biomasu, što bi bilo svakako prihvatljivo rješenje i sa stanovišta recimo investicionih banaka”, navela je Marojević Galić.\nOna je podsjetila da je EIB, glavni instrument EU za pozajmice, u julu odličila da prestane sa finansiranjem većine enrgetskih objakata na ugalj, kako bi pomogla u naporima 28-članog bloka zemalja za sprječavanje zagađenja vazduha i izazivanje klimatskih promjena.\n“Izgradnja novih i renoviranje postojećih elektrana na ugalj neće biti prihvatljive za finansiranje, ukoliku ne emituju manje od 550 grama ugljendioksida po kilovatsatu proizvedene energije (gCO2/kW), što bi mogle ispunjavati samo kombinovane termoelektrane ili one koje rade sagorijevanjem biomase”, pojasnila je Marojević Galić.\nTakođe je, kako je navela, bord direktora SB donio odluku da više neće finansirati elektrane na ugalj u siromašnim zemljama, prihvatajući novu energetsku strategiju koja će ograničiti finansiranje energetskih objekata na ugalj, osim pod rijetkim okolnostima.\n“Predsjednik SAD, Barak Obama, u u junu je, govoreći o klimatskim promjenama, rekao da će Vlada SAD uvesti oštre restrikcije u finansiranju novih energetskih objekata na ugalj u inostranstvu”, kazala je Marojević Galić.\nOna je podsjetila da je i EBRD nedavno donijela odluku o striktnom ograničavanju finansiranja izgradnje termoelektrana na ugalj.\nKomentarišući najave potencijalnih investitora o ulaganjima u zaštitu životne sredine i „zaokruživanju“ ekološkog procesa, Marojević Galić je kazala da je pitanje ozbiljnosti investitora i ispunjavanja obećanog u stvari pitanje snage i odlucnosti države da osigura da se to zaista i desi.\n„Mi smo ti koji prije svega treba da znamo šta zaista želimo da postignemo, kako danas, tako i na neki duži period. Tako da je na nama da osiguramo kako da dođemo do tih ciljeva“, rekla je Marojević Galić.\nOna je naglasila da je Vlada, prilkom pregovora sa bilo kojim intvestitorom, obavezna da vodi računa prije svega o intersu građana, kao i da uvaži mišljenje javnosti.\n„Zato smatram da je Vlada u obavezi da na vrijeme upozna građane Pljevalja, ali i Crne Gore sa posljedicama sa kojima se možemo suočiti u slučaju izgradnje novog bloka“, kazala je Marojević Galić.\nPrema njenim riječima, negativni efekti na zdravlje ljudi, skriveni troškovi liječenja, sanacije, otvaranja novih kopova - moraju biti poznati prije donošenja konačne odluke o nastavku korišćenja uglja u pljevaljskom basenu.\n„Međutim, u ovom slučaju, čini se da se ti negetaivni efekti zanemaruju, i da se prednost daje kratkoročnim ekonomskim efektima“, zaključila je Marojević Galić.\nDrugi blok Termoelektrane\nJelena Marojević Galić\nCrnogorski 007 4 godine i 10 mjeseci\nNe moze vlada da vam prenese more,a i kada bi to uradila opet vam nebi valjalo.\nmisko020255 4 godine i 10 mjeseci\nBoli Mila i Vladu briga za zdravlje Pljevljaka. Njima je bitna samo Vlast i PROVIZIJA !


Pripadnici Ministarstva unutrašnjih poslova, danas su tokom redovne akcije koja je sprovedena na teritoriji Beograda, pronašli 23 iregularna migranta, koji su sprovedeni u prihvatni centar u Obrenovcu.\nAkcija kontrole ugostiteljskih objekata i drugih lokacija na kojima se okupljaju ilegalci sprovedena je na teritoriji beogradskih opština Stari grad i Savski venac, saopštio je MUP.\nNa ovaj način, redovnom kontrolom kretanja i boravka migranata, pripadnici Ministarstva unutrašnjih poslova Republike Srbije svakodnevno štite ličnu i imovinsku sigurnost svih naših građana, kaže se u saopštenju.\nNa ovaj način, kako se dodaje, vodi se briga i o migrantima, kojima će u prihvatnim centrima, pored medicinske zaštite, ishrane i adekvatnog smeštaja, biti obezbeđeno poštovanje svih prava.\nVelika propaganda laži Aleksandra Vučića uporno sakriva pravu situaciju od naroda Srbije šta se dešava sa izbeglicama u Srbiji, koliko i da li ostaju ovde, a građani su sve više u strahu, ali i besu, što su dve najopasnije emocije kada je neophodno reagovati.\nPrethodni tekstPRETRESALI MONAHINJU: Uhapšen mladić na Gazimestanu! (VIDEO)\nSledeći tekstZAHAROVA ZAGRMELA: Prihvatite realnost, nezavisno Kosovo je propali projekat Zapada!\nDragan 30 juna, 2021 At 1:31 am\nIzbacite ih napolje ili pošaljite u neki rudnik da otplaćuju svoj boravak u Srbiji.


Joksimović je na prijemu koji je povodom obeležavanja početka finskog predsedavanja Savetom EU organizovao ambasador Kima Lahdevirte, istakla da je ta zemlja još jedan prijatelj Srbije i politike proširenja.\n- Znamo da Finska podržava kredibilnu politiku proširenja, bez obzira da li je proširenje zvanično navedeno kao jedan od prioriteta finskog predsedavanja, iako nije - istakla je Joksimović. Ona je pojasnila da kredibilna politika znači da zemlja kandidat napreduje onoliko koliko je ispunila svojih obaveza iz pristupnog procesa, odnosno da EU i države članice prepoznaju i učine taj napredak vidljivim - otvaranjem ili zatvaranjem poglavlja, sve do konačnog cilja, a to je punopravno članstvo.\nJoksimović je istakla da su reforme koje država sprovodi važne pre svega zbog građana, ali da i sama logika procesa pristupanja nalaže da zemlja kandidat bude ozbiljna i u vezi sa punopravnim članstvom: "Zbog toga očekujemo da EU nakon konsolidacije i nove preraspodele posle izbora, prepozna politiku proširenja kao deo svojih liderskih kapaciteta i obnovljene uloge i globalnog aktera, baš kao što je Finska zacrtala kao jedan od prioriteta predsedavanja". Ona je zahvalila austrijskom, bugarskom i rumunskom predsedavanju na kontinuiranoj podršci politici proširenja i regionu Zapadnog Balkana, naodeći da "smo zajedno uradili koliko smo mogli": "Možda je moglo i više, nije uvek sve do kandidata. Nešto jeste i do nas, ali mislim da ne možemo biti nezadovoljni".\nDodala je da očekuje da i finsko predsedavanje zadrži fer odnos, odnosno da Srbija bude vrednovana onoliko koliko bude i radila. Istakla je da veruje da će Srbija do kraja godine imati priliku da pokaže dve osobine, koje su i do sada obeležile njen evropski put, a to su opredeljenost ka reformama i strpljenje i pouzdanje da će EU početi da govori jednim glasom o politici proširenja.\n- Dobro čujemo brojne poruke koje su vrlo glasne iz nekih zemalja i smatramo da je legitimno pravo da se preispituje i analizira efikasnost i poboljšanje kvaliteta svih politika EU da bi ona bila snažnija na globalnom formatu. Ali s druge strane, ohrabrujem sve druge zemlje članice, koje su iskreni prijatelji politike proširenja, da budu isto tako glasne - rekla je Joksimović, pa dodala da politika proširenja može samo da pomogne EU, te da će Srbija zadržati strpljenje, koje je već pokazala: "Ali se nadamo da će politika proširenja ostati jedna od najboljih politika EU, koja je svima donela korist", rekla je Joksimović.\nNavodeći da one države koje lako posustaju i odustaju nemaju šta da traže u procesu evropskih integracija, Joksimović je rekla da Srbija ima dovoljno kapaciteta, volje, sposobnih ljudi i ideja koje moze da ponudi EU: "Nismo mi u regionu samo izvor potencijalne nestabilnosti, već neko ko može da da novi impuls EU i održivoj Evropi". Podsetila je da se Srbija ove godine pridružila grupi od 47 zemalja koja podnose nacionalni izveštaj o ciljevima održivog razvoja agende UN 2030, verujem i da će predsednik Aleksandar Vučić na Generalnoj skupštini UN u septembru podneti taj izveštaj.\nOna je istakla da veruje da će Srbija zadržati dinamiku i da će do kraja godine i finskog predsedavanja otvoriti nova poglavlja. Istakla je da su već tehnički pripremljena poglavlja 2, 4, 14 i 21 koja obuhvataju slobodu kretanja radnika, slobodu kretanja kapitala, transport, te transevropske mreže, kao i da počinje rad na pregovaračkoj poziciji za Poglavlje 3, koje se tiče slobode pruzanja usluga, da se završava rad na pregovaračkoj poziciji za Poglavlje 27, koje se tiče zaštite životne sredine, da se radi i na Poglavlju 28, koje obuhvata zaštitu potrošača i zdravlja: "Mi svoj deo posla radimo, a verujemo da će Finska biti iskreni podržavalac politike proširenja zasnovane na realnim kriterijumima i da ćemo do kraja godine moći da kažemo da je finsko predsedavanje bilo relativno ili baš značajno uspešno za Srbiju".\nAmbasador Finske Kimo Lahdevirte rekao je da je Finska, koja je od Rumunije preuzela predsedavanje Eu, zemlja koja podržava politiku proširenja i da je uveren da ta politika EU igra značajnu ulogu u jačanju mira, sigurnosti i prosperiteta u Evropi: "Mi smo posvećeni tome da i dalje radimo na perspektivi proširenja Zapadnog Balkana i ona će biti veoma visoko na našoj agendi". Istakao je da izveštaj o napretku EK jasno govori koji su prioriteti, među kojima je i vladavina prava, te dodao da je uveren da Srbija može da ispuni očekivanja i u tom sektoru. On je podsetio na reči ministra spoljnih poslova Finske koji je nedavno rekao da je proširenje EU u najboljem interesu te zemlje, te da Zapadni Balkan nije u komšiluku već u srcu EU.\n- Važno je da znamo da radimo zajedno na zajedničkom cilju - istakao je Lahdevirte, pa podsetio i da ove godine se obeležava 90 godina diplomatskih odnosa dve zemlje, koji su uvek bili dobri i prijateljski: "Napredak Srbije na evropskom putu će doneti još više mogućnosti za bliže odnose i saradnju dve zemlje".\nNavodeći da Finska preuzima predsedavanje u trenutku kada se formiraju nove institucije EU, on je rekao da ta zemlja ima četiri glavna prioriteta za predsedavanje - jačanje zajedničkih vrednosti i vladavine prava, jačanje konkurentnosti i socijalne inkluzije u EU, jačanje pozicije EU kao globalnog lidera u akcijama u vezi sa klimatskim promenama i sveobuhvatna zaštita bezbednosti građana. To naravno uključuje i priširenje EU, rekao je Lahdevirte i istakao da je slogan Finske "Održiva Evropa-održiva budućnost".


Šarčević: Vježbe na fakultetima u Srbiji biće izvođene uživo - Glas Srpske\nŠarčević: Vježbe na fakultetima u Srbiji biće izvođene uživo\nSrna 11.08.2020 18:24\nBEOGRAD - Ministar prosvjete, nauke i tehnološkog razvoja Srbije Mladen Šarčević najavio je danas da će o radu fakulteta, u uslovima virusa korona, početi konkretnije da se razgovora od sljedeće sedmice, ali da je izvjesno da će vježbe biti organizovane uživo.\nŠarčević je rekao da je sada koncentracija na septembarskom ispitnom roku, ukazujući da počinje da se povećava broj studenata u domovima.\nOn je na konferenciji za novinare Kriznog štaba Vlade Srbije izjavio da će svaki univerzitetski grad imati mjesto gdje će se čekati rezultati testiranja i gdje će biti smješteni oni sa lakšim simptomima.\nŠarčević je dodao da su za te namjene u Beogradu određeni privremena kovid bolnica u "Areni" i dio Studentskog doma "Lola".\nOn je napomenuo da, sa aspekta virusa korona, od studenata u domovima veći problem prave oni koji su u privatnom smještaju jer više izlaze.\nŠarčević je potvrdio da je planirano da nastava za osnovce počne u školskim klupama, ukoliko epidemiološka situacija to dozvoli.\nOn je naveo da će niži razredi osnovnih škola pohađati nastavu u prijepodnevnoj smjeni, a učenici viših razreda poslije podne.\n"Uporedo sa časovima u školi planirano je da počne i nastava na daljinu za osnovce jer će roditeljima biti ostavljena mogućnost da biraju da li će decu da šalju u školu ili da ostave kod kuće", kaže Šarčević.\nPrema njegovim riječima, mogućnost da biraju imaće svi roditelji učenika osnovnih škola, dok će se ocjenjivanje obavljati isključivo u školi.\nŠarčević je rekao da će časovi trajati 30 minuta, da će đaci od prvog do četvrtog razreda imati po četiri časa, od petog do sedmog pet, a osmi razred šest časova dnevno.\nPrema njegovim riječima, između časova planirani su petominutni odmori, a poslije drugog časa odmor od 15 minuta.\nOn je rekao i da će nakon svakog bloka nastave učionice morati da se dezinfikuju, prema preporukama koje su pripremili epidemiolozi.\n"Sva odeljenja u kojima ima više od 15 učenika deliće se na dva dela - pola odeljenja dolaziće od 8.00 do 11.00 časova, a druga polovina od 11.00 časova", naveo je Šarčević.\nŠarčević je dodao da će nošenje zaštitne maske biti obavezno i za đake i za zaposlene u školama.\n"Postoji preporuka da deca dok sede udaljena jedna od drugih ne nose masku, ali kada odgovaraju i kada žele da učestvuju na času moraju da stave masku", naveo je on.\nOn je rekao da roditelji neće moći da ulaze u školu, a komunikaciju sa nastavnicima obavljaće onlajn.\nŠarčević je napomenuo da je za srednje škole planirano da učenici sedmicu dana prate nastavu u školi, a zatim sedmicu dana od kuće.


Izvor: B92, 22.Okt.2019, 23:52\nIzraelski predsednik Ruven Rivlin u sredu će dati mandat lideru stranke Belo-Plavo Beniju Gancu da formira koalicionu vladu, saopštio je kabinet predsednika.\nIz kabineta Rivlina navode da će predsednik dati mandat Gancu za formiranje vlade pošto u tome nije uspeo dosadašnji premijer Benjamin Netanijahu, prenosi Rojters.\nNetanijahu je izjavio u ponedeljak da odustaje od napora da formira novu vladu, nakon što nije uspeo da obezbedi većinu u parlamentu posle septembarskih izbora.\nNetanjahu, koji se nalazi na čelu Likud partije, rekao je da vraća mandat izraelskom predsedniku Ruvenu Rivlinu, nakon što je radio, kako kaže, "na uspostavljanju vlade širokog jedinstva", prenosi Rojters.\nRTS: Izrael bez premijera, Netanjahu nije uspeo da sastavi vladu\nRTS: Ganc dobio mandat za sastav vlade Izraela\nIzvor: Blic, 23.Okt.2019, 00:26\nJerusalim -- Izraelski predsednik Ruven Rivlin u sredu je lideru partije centra Belo-plavo Beniju Gancu dao mandat da formira koalicionu vladu...Ova odluka usledila je pošto u tome nije uspeo dosadašnji premijer Benjamin Netanjahu...Ganc, bivši komandant vojske, ima rok od 28 dana da formira vladu,...


Košarkaši Bosne odbranili naslov prvaka BiH - Kozarac.ba\nKošarkaši Bosne ASA BH Telecom odbranili su naslov prvaka Bosne i Hercegovine. U trećoj, odlučujućoj utakmici finala play-offa prvenstva BiH Bosna je u dvorani KSC Skenderija, pred oko 1.000 gledalaca, savladala Široki ERONET sa 101:90.\nDo trećeg naslova prvaka BiH košarkaši Bosne su došli teže od očekivanog. Naime, Širokobriježani su pružali dobar otpor sve do 37. minute, a preko raspoloženih Vanjka, Baraća i Opačka zadavali mnogo problema odbrani Sarajlija.\nS druge strane, Bosna je veći dio susreta u napadu imala samo jednog raspoloženog igrača, Lancea Williamsa, koji je odigrao najbolju utakmicu u sezoni i najzaslužniji je za pobjedu studenata. Nakon početnog vodstva Bosne od 10:2 Širokobriježani su uspostavili ravnotežu i držali rezultatski priključak, a u trećem periodu poveli sa sedam poena razlike. Preokret u igri Bosne donio je Ikonić, koji je za nekoliko minuta na parketu postigao 10 poena. Ključna je bila trojka u 39. minuti, kada je Ikonić, nakon dalekometnog pogotka Vanjka, vratio prednost Bosne na devet poena.\nNajefikasniji igrač utakmice bio je Lance Williams sa 31 poenom, uz deset skokova, dok je najbolji kod Širokog bio Martin Vanjak sa 23 poena.


Foto: Velibor Tripić/Arhiva | Cvijanović: Sankcije produbljuju podjele i udaljavaju BiH od dogovora\nSrna 11.04.2022 22:04\nCvijanovićeva je istakla da raspoloženje unutar bošnjačkih političkih partija nakon uvođenja britanskih sakcije njoj i srpskom članu Predsjedništva BiH Miloradu Dodiku pokazuje da je društvo duboko podijeljeno i dodala da Srpska nema baš ništa sa tom podjelom.\n"Potrebno je da gradimo i čuvamo nešto što je rezultat dijaloga, a tog dijaloga nema i ako će te sankcionisati izabrane ljude u Srpskoj, onda pokazuju kontinuitet jedne pogrešne politike spoljnog faktora", rekla je Cvijanovićeva za ATV.\nOna je dodala da se sankcije dešavaju u kontinuitetu i da se na tome ne može graditi bilo kakva budućnost.\n"Više sam zainteresovana da gradim dijalog nego bilo koji ambasador, ali nema ovdje sagovornika za dijalog", istakla je Cvijanovićeva.\nCvijanovićeva je istakla da su joj pomiješana osjećanja povodom sankcija i da je ono što radi u svom političkom životu apsolutno ispravno i u okvirima koje su zadali Ustav i zakon.\nOsim toga, kaže Cvijanovićeva, u skladu je sa potrebama stanovnika Republike Srpske i njihovim očekivanjima od legitimno izabranih vlasti.\nOna je navela da je uvođenje sankcija politička odluka koja ime veze sa narodom Republike Srpske, jer su uvedene ljudima koje su izabrali građani Srpske vjerujući u politiku koju oni promovišu i da ono što rade može učvrstiti poziciju Republike.\nCvijanovićeva je naglasila da je to politički obračun sa funkcionerima Srpske, a preko toga i sa institucijama Republike Srpske.\n"To što su naveli kao obrazloženje je vrlo jadno i prizemno. To što oni rade jeste traženje alibija za njihovu veliku glupost da će te sankcionisanjem predstavnika direktno izabranih voljom građana napraviti neki boljitak", dodala je Cvijanovićeva.


Predsjednik Komisije Vlade Srbije za nestala lica Veljko Odalović rekao je da je Srbija došla u posjed snimka sa Košara na kojem se vide pripadnici terorističke OVK kako stoje na tijelima vojnika, dok se na nekim iživljavaju i sahranjuju ih.\nOdalović je rekao da će moguća grobnica nestalih srpskih vojnika na Košarama možda biti jedna od prvih lokacija od onih na kojima srpska strana insistira, a koje će biti pretražene na Kosovu i Metohiji.\n"Od 2005. obnavljamo zahteve za pretrage lokacija na rejonu Košara i sve dok nismo došli u posed snimka, koji nam daje, na određen način krunski dokaz, potencijalno mesto sahranjivanja lica koja tražimo, to je bila jedna borba i zid na koji smo nailazili bez ikakvog adekvatnog odgovora", naveo je Odalović.\nOn je napomenuo da se traga i za ruskim dobrovoljcem za kojeg se sumnja da je nestao na Košarama, te dodao da postoji snimak koji pokazuje iživljavanje pripadnika OVK nad ubijenim dobrovoljcem iz Rusije.\n"Stupili smo u kontakt sa sestrom, čuli smo se sa njom i sada uzimamo krvne uzorke za DNK da budemo spremni ako nađemo posmrtne ostatke", rekao je on.\nOdalović je naveo za RTS da je prošlog vikenda bio u Prištini i razgovarao sa prištinskom delegacijom za nestala lica, te napomenuo da se među 1.639 nestalih sa Kosova i Metohije nalazi i šest vojnika koji su stradali na Košarama i čija sudbina nije poznata.\nOn je rekao da je u Prištini postalo uobičajeno da oni misle da su sve radili jer su imali blagoslov nekih moćnih saveznika sa Zapada, pa su počeli da pišu knjige i puštaju filmove iako su tvrdili da nemaju arhive.\n"Pa se pojavio film u Prištini na kom se vidi rejon Košara, gde vojnici takozvane OVK u uniformama stoje na telima mrtvih vojnika i kopaju raku u koju ih sahranjuju", naveo je Odalović.\nOn je dodao da je srpska strana predala u Prištini ce-de sa tim filmom i ukazala na ljude koji pričaju o tim događajima, te da je tražila da što prije krene na lokaciju Košara i pokuša da dođe do tačnog mjesta.\n"Na zadnjem sastanku radne grupe koji je održan u aprilu u Beogradu najavljeno je da ćemo vrlo brzo dobiti nalog, da ćemo zajedno poći i pretražiti tu lokaciju, u petak mi je to ponovljeno u Prištini", rekao je Odalović.\nOn je istakao da očekuje će vrlo brzo dobiti poziv, te da je o ovome upoznao i predstavnike ambasada Velike Britanije i SAD u Prištini, kao i predstavnike Euleksa i Unmika.\n"Imamo još pet lokacija koje su prioritetne, na kojima insistiramo, predali smo dokaze, neki su dokazi iz međunarodnih arhiva, ne samo naše informacije, gde insistiramo da se u maju i polovinom juna izvrše pretrage i da vidimo do čega ćemo doći", rekao je on.\nGovoreći o Livočkom jezeru, Odalović je naveo da postoje izjave svjedoka Albanca da je tijela ubijenih Srba bacao u vreće, te da je ta lokacija pretražena prije nekoliko godina bez srpskog prisustva.\n"Konstatovano je da ima puno mulja, da možda ima neuništenih bombi. Insistirali smo da postoje pouzdanije metode, predložili smo da se uključe ronioci, ali za sada Priština to nije stavila u prioritet. Nastavljamo sa zahtevima", istakao je Odalović.\nPrema njegovim riječima, važna je i lokacija Lapušnik, gdje je bio zatvor i izvjesno je da sedam Srba nedostaje.\nOn dodaje da je 17 mještana sela Dojnica kod Prizrena kidnapovano, pa ubijeno, te se pretpostavlja da su njihova tijela na lokaciji Javor.\n"Satelitski snimak pokazuje gde bi potencijalno mogla da bude ta grobnica", rekao je Odalović.\nKćerka dala glavu za obraz\nBranka pljunula Albanca koji je htio da je siluje, a on je upucao u glavu: Osvetu oca i danas prepričavaju\nGrafit terorističke OVK ispisan pred školom u selu Binač\nNakon krađe zastave, nova provokacija u Gračanici: Grafiti OVK osvanuli na bilbordu sa slikom manastira